പഠനം പാതിവഴി നിര്‍ത്തി, എന്നിട്ടും ഈ 10 പേര് ബില്യണയർമാരായി. എങ്ങനെ?\n|22 Feb 2019 9:38 AM GMT\nഇവര് ഇന്ന് ലോകം ആഘോഷിക്കുന്ന സംരംഭകവിജയം നേടിയവര്. ലോകത്തിലെ ഏറ്റവും വലിയ സമ്പന്നരുടെ പട്ടികയില് മുന്‍നിരയിലുള്ളവര്. യുവത്വം പിന്നിടുമ്പോള് തന്നെ ബില്യണയറും മില്യണയറും ആയവര്. പക്ഷെ ഇവര്‍ക്കെല്ലാം ഒരു പൊതു സ്വഭാവമുണ്ട്. പഠനം പൂര്‍ത്തിയാക്കാതെ കോളെജില് നിന്ന് ഇറങ്ങിയവരാണ് ഇവര്. ഈ പത്തുപേര് എങ്ങനെയാണ് വിജയികളായത്?\n1. മൈക്കിള് ഡെല്\n19ാം വയസില് കോളെജില് ചേര്‍ന്ന വര്‍ഷം തന്നെ കോളെജിന്റെ പടിയിറങ്ങിയ പയ്യന്. യൂണിവേഴ്‌സിറ്റി ഓഫ് ടെക്‌സാസില് പഠിച്ചുകൊണ്ടിരിക്കേയാണ് മൈക്കില് ഡെല്ലിന്റെ തലയില് സംരംഭകമോഹം കയറുന്നത്. ഡെല് ടെക്‌നോളജീസ് സ്ഥാപകനായ മൈക്കിള് ഡെല്ലിന്റെ 2018ലെ ആസ്തി 28.6 ബില്യണ് ഡോളര്.\n2. സ്റ്റീവ് ജോബ്‌സ്\nImage credit: Wikimedia commons, Matthew Yohe\nഇന്നും സ്റ്റീവ് ജോബ്‌സിന്റെ അഭാവം ബാക്കിയാക്കിയ വിടവ് ആര്‍ക്കും നികത്താനായിട്ടില്ല. പുതുതലമുറ സംരംഭകരുടെ വീരപുരുഷനായ സ്റ്റീവ് ജോബ്‌സ് വെറും 19ാം വയസിലാണ് റീഡ് കോളെജില് നിന്ന് പഠനമുപേക്ഷിച്ച് പുറത്തിറങ്ങുന്നത്. പക്ഷെ അതിന്റെ പിന്നില് കരളലിയിക്കുന്ന കഥയുണ്ട് കെട്ടോ. തന്റെ ദത്തെടുത്ത മാതാപിതാക്കളുടെ സാമ്പത്തിക ബുദ്ധിമുട്ട് മനസിലാക്കിയെടുത്ത തീരുമാനമായിരുന്നു അത്. 2011ല് മരിക്കുമ്പോള് അദ്ദേഹത്തിന്റെ ആസ്തി 10.2 ബില്യണ് ഡോളറായിരുന്നു.\n3. ബില് ഗേറ്റ്‌സ്\nഹാര്‍വാര്‍ഡിലെ ഏറ്റവും വിജയിയായ ഡ്രോപ്പൗട്ട് എന്ന് വിശേഷിപ്പിക്കപ്പെടുന്ന ബില് ഗേറ്റ്‌സ് ഇന്ന് ആരാണെന്ന് നമുക്കറിയാം. ലോകത്തിലെ ഏറ്റവും വലിയ സമ്പന്നന്. കോളെജില് നിന്ന് ഇറങ്ങി രണ്ട് വര്‍ഷത്തിനുശേഷമാണ് അദ്ദേഹം മൈക്രോസോഫ്റ്റ് ആരംഭിക്കുന്നത്. 9710 കോടി ഡോളറാണ് അദ്ദേഹത്തിന്റെ ആസ്തി.\n4. മാര്‍ക് സുക്കര്‍ബെര്‍ഗ്\nImage credit: Facebook/Mark Zuckerberg\nഫേസ്ബുക്ക് സ്ഥാപകനായ മാര്‍ക് സുക്കര്‍ബെര്‍ഗിന് ഏവരും പഠിക്കാന് കൊതിക്കുന്ന ഹാര്‍വാര്‍ഡ് യൂണിവേഴ്‌സിറ്റിയിലെ പഠനം ഉപേക്ഷിക്കാനായി തീരുമാനിക്കാന് വെറും അഞ്ചു മിനിറ്റ് മാത്രമേ എടുക്കേണ്ടിവന്നുള്ളു. ഇന്ന് ലോകത്തെ അഞ്ചാമത്തെ ഏറ്റവും വലിയ സമ്പന്നനാണ് അദ്ദേഹം. 6070 കോടി ഡോളറാണ് അദ്ദേഹത്തിന്റെ ആസ്തി.\n5. ലാറി എലിസണ്\nദത്തെടുത്ത മാതാപിതാക്കളുടെ ആഗ്രഹത്തെത്തുടര്‍ന്ന് ഡോക്ടറാകാന് പോയ ലാറി എലിസണ് തന്റെ പഠനം പൂര്‍ത്തിയാക്കാന് കഴിഞ്ഞില്ല. യൂണിവേഴ്‌സിറ്റി ഓഫ് ഇല്ലിനോയ്‌സില് നിന്ന് ഡ്രോപ്പൗട്ടായ ആ കൗമാരക്കാരനാണ് പിന്നീട് ഒറാക്കിളിന്റെ സ്ഥാപകനായത്. കഴിഞ്ഞ വര്‍ഷത്തെ കണക്കനുസരിച്ച് ഇദ്ദേഹത്തിന്റെ ആസ്തി 59.5 ബില്യണ് ഡോളറാണ്.\n6. ജാന് കൗം\nതന്റെ ബിരുദം പൂര്‍ത്തിയാക്കാന് കാത്തുനില്‍ക്കാതെ പഠനം ഉപേക്ഷിത്ത് ജാന് കൗം ഇന്ന് നാമെല്ലാവരും ഉപയോഗിക്കുന്ന വാട്ട്‌സാപ്പിന്റെ സ്ഥാപകനും സിഇഒയുമാണ്. യാഹുവില് ജോലി ചെയ്ത ശേഷമാണ് അദ്ദേഹം വാട്ട്‌സാപ്പ് വികസിപ്പിച്ചെടുക്കുന്നത്. കഴിഞ്ഞ വര്‍ഷത്തെ കണക്കനുസരിച്ച് അദ്ദേഹത്തിന്റെ ആസ്തി 9.2 ബില്യണ് ഡോളറാണ്.\n7. ഒപ്രാ വിന്‍ഫ്രീ\nആവേശകരമായൊരു വിജയകഥയ്ക്ക് ഉടമയായ ഓപ്രാ വിന്‍ഫ്രീ തന്റെ ജീവിതസാഹചര്യങ്ങള് കൊണ്ട് പഠനം ഉപേക്ഷിച്ച വ്യക്തിയാണ്. ജോലി കിട്ടിയപ്പോള് യൂണിവേഴ്‌സിറ്റി ഓഫ് ടെന്നിസിയിലെ പഠനം പാതിവഴിയില് അവസാനിപ്പിക്കുകയായിരുന്നു. ടെലിവിഷന് സെലബ്രിറ്റിയായ ഒപ്ര വിന്‍ഫ്രീ ശതകോടീശ്വരിയാണ്.\n8. റിച്ചാര്‍ഡ് ബ്രാന്‍സണ്\nRichard Branson (Middle) Image credit: Virgin.com\nവെര്‍ജിന് അറ്റ്‌ലാന്റിക് എയര്‍വേയ്‌സ് സ്ഥാപകനായ റിച്ചാര്‍ഡ് ബ്രാന്‍സണ് പഠിക്കാന് വളരെ മോശമായിരുന്നു. അതുകൊണ്ട് വെറും 16ാം വയസില് പഠനം ഉപേക്ഷിക്കേണ്ടിവന്നു. പക്ഷെ വിജയത്തിലേക്കുള്ള യാത്രയ്ക്ക് അത് തടസമായില്ല. കഴിഞ്ഞ വര്‍ഷത്തെ അദ്ദേഹത്തിന്റെ ആസ്തി 5.1 ബില്യണ് ഡോളറാണ്.\n9. ഇവാന് സ്പീഗല്\nപ്രശസ്തമായ സ്റ്റാന്‍ഫോര്‍ഡില് പഠിച്ചുവെങ്കിലും ബിരുദത്തിന് തൊട്ടുമുമ്പ് പഠനം ഉപേക്ഷിച്ച സംരംഭകനാണ് സ്‌നാപ്പ്ചാറ്റ് സി.ഇ.ഒ ഇവാന് സ്പീഗല്. വെറും 28 വയസ് മാത്രമുള്ള അദ്ദേഹത്തിന്റെ ആസ്തി 2.1 ബില്യണ് ഡോളറാണ്.\n10. ജൂലിയന് അസാന്‍ജ്\nImage credit: David G Silvers. Cancillería del Ecuador/Wikipedia\nവിക്കി ലീക്‌സ് സ്ഥാപകനായ ജൂലിയന് അസാന്‍ജ് യൂണിവേഴ്‌സിറ്റി ഓഫ് മെല്‍ബണില് ഗണിതശാസ്ത്ര വിദ്യാര്‍ത്ഥിയായിരുന്നു. വ്യവസ്ഥാപിതമായ പഠനരീതിയോട് യോജിക്കാനാകാതെ ഈ കംപ്യൂട്ടര് ഹാക്കര് പഠനം ഉപേക്ഷിക്കുകയായിരുന്നു.\nഈ ലിസ്റ്റ് തീരുന്നില്ല…\nബില്യണയറാകാന് പഠനം ഉപേക്ഷിക്കണോ? ഒരിക്കലുമല്ല. പഠനം പൂര്‍ത്തിയാക്കിയതുകൊണ്ട് നിങ്ങള് വിജയിക്കാനാകില്ലെന്ന് ഇതുകൊണ്ട് അര്‍ത്ഥമില്ല. ഔപചാരിക വിദ്യാഭ്യാസം നേടി സര്‍ട്ടിഫിക്കറ്റ് സ്വന്തമാക്കിയതുകൊണ്ട് മാത്രം ഒന്നുമാകില്ലെന്നാണ് ഇവരുടെ വിജയങ്ങള് തെളിയിക്കുന്നത്. ഇവര് പഠിച്ചില്ലല്ലോ എന്നു കരുതി പഠിക്കാതിരിക്കുകയല്ല വേണ്ടത്. പകരം ഇവരെ വിജയിപ്പിച്ച ഘടകങ്ങള് കണ്ടെത്തി അത് സ്വജീവിതത്തിലേക്ക് പകര്‍ത്തുകയാണ് ചെയ്യേണ്ടത്.\nഇവര് എങ്ങനെ വിജയിച്ചു?\nകോളെജ് വിദ്യാഭ്യാസം പൂര്‍ത്തീകരിക്കാതിരുന്നിട്ടും ഇവര് വിജയിച്ചതിന് പിന്നിലുള്ള കാരണങ്ങള്\n1. വിജയിച്ചേ പറ്റൂ എന്ന ചിന്ത\nകോളെജ് പഠനം പൂര്‍ത്തിയാക്കാതെ സംരംഭത്തിലേക്ക് ഇറങ്ങിയവരാണ് ഇവര്. ആ സംരംഭം പരാജയപ്പെട്ടാല് എന്ത് ചെയ്യും എന്നൊരു പ്ലാന് ബി ഇവര്‍ക്കില്ല. കാരണം നല്ലൊരു ജോലി നേടാന് കോളെജ് വിദ്യാഭ്യാസം വേണം. അതില്ലാത്തതുകൊണ്ട് തന്നെ എങ്ങനെയും വിജയിച്ചേ പറ്റൂ എന്നൊരു വാശി ഇവര്‍്ക്കുണ്ടായിരുന്നു.\n2. അവര് നേരത്തെ തുടങ്ങി\nഇവരില് പലരും 19-21 വയസിലേ സംരംഭം തുടങ്ങിയവരാണ്. അതുകൊണ്ട് നേരത്തെ തന്നെ പരാജയത്തിന്റെ ചവര്‍പ്പ് അറിയാനും അതില് നിന്ന് പാഠം പഠിച്ച് വീണ്ടും ശ്രമിക്കാനും അവര്‍ക്ക് സാധിച്ചു.\nഡ്രോപ്പൗട്ട് ആയവര്‍ക്ക് പരാജയത്തെ കാര്യമായ ഭയമുണ്ടാകില്ല. എന്നാല് അതിസമര്‍ത്ഥരായി വിജയിച്ചുപോരുന്നവര് പരാജയത്തെ കൂടുതലായി ഭയക്കും. ഡ്രോപ്പൗട്ടുകള്‍ക്ക് മുന്നില് പ്രതീക്ഷകളുടെ ഭാരങ്ങളുണ്ടാകില്ല. അവര് റിസ്‌ക് എടുക്കാന് തയാറാകുന്നു. അവര് പുതിയ കാര്യങ്ങള് പരീക്ഷിച്ചു. ആരും നടക്കാത്ത വഴികളിലൂടെ നടന്നു.\nനാം നേരത്തെ പറഞ്ഞ ലിസ്റ്റിലുള്ളവര് ഡ്രോപ്പൗട്ടുകള് ആണെങ്കിലും അവര് സമര്‍ത്ഥര് തന്നെയായിരുന്നു. കാരണം അവരെല്ലാവരും പ്രശസ്തമായ സ്ഥാപനങ്ങളില് പ്രവേശനം നേടിയവരാണ്. പക്ഷെ അവരില് പലര്‍ക്കും വിദ്യാഭ്യാസം പൂര്‍ത്തികരിക്കാനുള്ള ക്ഷമ ഉണ്ടായിരുന്നില്ല.\n5. അടങ്ങാത്ത അഗ്നിയുള്ളവര്\nസംരംഭകരാകുക, ലോകത്ത് മാറ്റമുണ്ടാക്കുക… എന്ന ഉള്ളിലെ അഗ്നിയാണ് ഇവരെ പഠനം പൂര്‍ത്തിയാക്കാന് അനുവദിക്കാത്തത്. സ്റ്റീവ് ജോബ്‌സ് തന്റെ പ്രസംഗത്തില് പല തവണ 'ഹംഗ്രി' എന്ന വാക്ക് ഉപയോഗിക്കുന്നുണ്ട്. അറിവ് നേടാനുള്ള ദാഹവും വിശപ്പുമായിരുന്നു അത്. എന്നാല് അത് നാം വിചാരിക്കുന്ന തരത്തില് സ്‌കൂളില് നിന്നും കോളെജില് നിന്നുമുള്ള അറിവ് ആയിരുന്നില്ലെന്ന് മാത്രം. ലോകം തരുന്ന അറിവ്. പ്രായോഗികതയില് നിന്ന് ലഭിക്കുന്ന അറിവ്. പുതിയ പുതിയ കാര്യങ്ങള് പഠിക്കാനുള്ള അടങ്ങാത്ത ദാഹം.


kollam health inspector rape case kerala high court. | ക്വാറന്റീനിലിരിക്കെ ഹെൽത്ത് ഇൻസ്‌പെക്ടർ പീഡിപ്പിച്ചെന്ന പരാതി; ലൈംഗികബന്ധം സമ്മതപ്രകാരം; യുവതിക്ക് എതിരെ കേസെടുക്കണമെന്ന് ഹൈക്കോടതി; ഉത്തരവ്, വെള്ളറട സ്വദേശിനിയുടെ പരാതി വ്യാജമെന്ന ഡിജിപിയുടെ റിപ്പോർട്ടിന്മേൽ - MarunadanMalayalee.com\nക്വാറന്റീനിലിരിക്കെ ഹെൽത്ത് ഇൻസ്‌പെക്ടർ പീഡിപ്പിച്ചെന്ന പരാതി; ലൈംഗികബന്ധം സമ്മതപ്രകാരം; യുവതിക്ക് എതിരെ കേസെടുക്കണമെന്ന് ഹൈക്കോടതി; ഉത്തരവ്, വെള്ളറട സ്വദേശിനിയുടെ പരാതി വ്യാജമെന്ന ഡിജിപിയുടെ റിപ്പോർട്ടിന്മേൽ\nFebruary 22, 202108:04 PM IST Permalink\nകൊച്ചി: ക്വാറന്റീനിൽ ഇരിക്കെ ഹെൽത്ത് ഇൻസ്‌പെക്ടർ പീഡിപ്പിച്ചെന്ന് പരാതിപ്പെട്ട തിരുവനന്തപുരം വെള്ളറട സ്വദേശിനിയായ യുവതിക്കെതിരെ കേസെടുക്കാൻ ഹൈക്കോടതി ഉത്തരവ്. യുവതിയുടെ പരാതി വ്യാജമെന്ന ഡിജിപിയുടെ റിപ്പോർട്ടിന്റെ അടിസ്ഥാനത്തിലാണ് ഉത്തരവ്.\nയുവതിയും ഹെൽത്ത് ഇൻസ്‌പെക്ടറും ലൈംഗികമായി ബന്ധപ്പെട്ടത് ഉഭയസമ്മത പ്രകാരമാണെന്ന് റിപ്പോർട്ടിൽ പറയുന്നു. യുവതിയുടെ പരാതി ആരോഗ്യപ്രവർത്തകരുടെ മനോവീര്യം തകർത്തെന്ന് ഹൈക്കോടതി നിരീക്ഷിച്ചു.\nക്വാറന്റീനിലായിരുന്ന യുവതിയെ കോവിഡ് ഇല്ലെന്ന സർട്ടിഫിക്കറ്റ് നൽകാനെന്ന പേരിൽ വീട്ടിൽ വിളിച്ചു വരുത്തി കെട്ടിയിട്ടു പീഡിപ്പിച്ചെന്നായിരുന്നു പരാതി. ഇതേതുടർന്ന് കൊല്ലം കുളത്തൂപ്പുഴ സാമൂഹികാരോഗ്യ കേന്ദ്രത്തിലെ ജൂനിയർ ഹെൽത്ത് ഇൻസ്‌പെക്ടർ പ്രദീപ് കുമാറിനെ ആരോഗ്യ വകുപ്പ് പിരിച്ചുവിട്ടിരുന്നു.\nയുവതിയുടെ സത്യവാങ്മൂലം സംബന്ധിച്ചു പൊലീസ് അന്വേഷണം വേണമെന്നു കോടതി ഡിജിപിയോടു നിർദ്ദേശിച്ചിരുന്നു. ബന്ധുക്കളുടെ പ്രേരണ മൂലമാണു പീഡനക്കേസ് കൊടുത്തതെന്നാണു യുവതിയുടെ സത്യവാങ്മൂലത്തിൽ പറഞ്ഞിരുന്നത്.\nഇതു വായിച്ച് അത്ഭുതപ്പെട്ടു പോയെന്നും കോടതി നിരീക്ഷിച്ചിരുന്നു. ഇതേപ്പറ്റി അന്വേഷിക്കാൻ സീനിയർ പൊലീസ് ഓഫിസറെ ഡിജിപി ചുമതലപ്പെടുത്തണമെന്നും അന്വേഷണ റിപ്പോർട്ടിന്റെ അടിസ്ഥാനത്തിൽ നടപടിയെടുക്കണമെന്നും കോടതി നിർദ്ദേശിച്ചിരുന്നു.\nഎസ്എസ്എൽസി പരീക്ഷാഫലം ഇന്ന് ഉച്ചയ്ക്ക് രണ്ടിന്


പത്ത് വർഷം ഒരു കുഞ്ഞുമുറിയിൽ താമസിപ്പിച്ചത് ബന്ധനംതന്നെ; അത് മഹത്വവത്‌ക്കരിക്കരുത് : വനിതാകമ്മീഷൻ | Kerala | Deshabhimani | Tuesday Jun 15, 2021\nജോലിയുള്ള അമ്മമാരുടെ ജീവിതം കഠിനമെന്ന് ഹൈക്കോടതി\nപെഗാസസ് ചോര്‍ത്തല് : കോടതി ഇടപെടൽ കേന്ദ്രത്തിന് തിരിച്ചടി\nപത്ത് വർഷം ഒരു കുഞ്ഞുമുറിയിൽ താമസിപ്പിച്ചത് ബന്ധനംതന്നെ; അത് മഹത്വവത്‌ക്കരിക്കരുത് : വനിതാകമ്മീഷൻ\nപാലക്കാട്> നെന്മാറയിൽ പത്ത് വർഷം യുവാവ് യുവതിയെ ഒരു കുഞ്ഞുമുറിയിൽ ഒളിവിൽ പാർപ്പിച്ച സംഭവം അസാധാരണവും അവിശ്വസനീയവുമെന്ന് വനിതാ കമ്മീഷൻ. തേനും പാലും നൽകി കൂട്ടിലിട്ടാലും അത് ബന്ധനം തന്നെയാണെന്ന് കമ്മീഷൻ അധ്യക്ഷ എംസി ജോസഫൈൻ സ്ഥലം സന്ദർശിച്ച ശേഷം പ്രതികരിച്ചു.\nറഹ്മാനോടും സജിതയോടും സംസാരിച്ചു. പ്രയാസങ്ങളെന്തെങ്കിലും ഉണ്ടെന്ന് അവർ സമ്മതിക്കുന്നില്ല. സന്തുഷ്ടരാണെന്നാണ് പറയുന്നത്. പത്ത് വർഷക്കാലം ഒരു സ്ത്രീയെ ബന്ധനത്തിൽ ആക്കുകയാണ് ചെയ്തത്. കുടുസുമുറിയിൽ 10 കൊല്ലം സുരക്ഷിതമായി ഇരുന്നു എന്നത് അംഗീകരിക്കാനാകില്ല. സമൂഹത്തിൽ തെറ്റായ മാതൃകകൾ ഉണ്ടാകാൻ പാടില്ലെന്നാണ് വനിതാ കമ്മീഷൻ പറഞ്ഞു.\nപ്രയാസങ്ങളുണ്ടെന്ന് റഹ്മാനും സജിതയും സമ്മതിക്കുന്നില്ല. ഇനിയുള്ള ജീവിതം സമാധാനത്തോടെ ജീവിക്കാൻ അനുവദിക്കണമെന്നാണ് ഇരുവരും പറയുന്നതെന്നും ജോസഫൈൻ വിശദീകരിച്ചു. സാമ്പത്തിക പരാധീനതയും വീട്ടുകാരുടെ എതിർപ്പ് കാരണമാണ് ഒളിച്ചു കഴിഞ്ഞത് എന്നാണ് കമ്മീഷന് മുന്നിൽ നൽകിയ മൊഴിയെന്ന് കമ്മീഷൻ അംഗം ഷിജി ശിവജി പറഞ്ഞു. പ്രണയിക്കാം, ഒരുമിച്ച് ജീവിക്കാം. പക്ഷേ റഹ്മാൻ തെരഞ്ഞെടുത്ത രീതിയാണ് പ്രശ്നം. ഈ രീതി ശരിയായില്ല. അവർ തെരഞ്ഞെടുത്ത രീതിയെ മഹത്വവത്ക്കരിക്കുന്നതിനെ പ്രോത്സാഹിപ്പിക്കാനും കഴിയില്ലെന്നും ഷിജി ശിവജി പറഞ്ഞു.\nrahman and sajitha\ncommission for woman\nകളി കാര്യമാകും - കായിക മന്ത്രി വി അബ്ദുറഹ്‌മാൻ സംസാരിക്കുന്നു\nസ്ത്രീകളെ ദേഹോപദ്രവമേൽപ്പിച്ചവർ അറസ്റ്റിൽ\nഡിവൈഎഫ്ഐ പ്രവർത്തകനെ സാമൂഹ്യവിരുദ്ധർ ആക്രമിച്ചു\nവിപണി നിറയാൻ കെപ്കോ ചിക്കൻ\nവനമേഖലയിലെ തൊഴിൽ സ്‌തംഭനം പരിഹരിക്കണം\nസംസ്ഥാനത്ത് ആത്മഹത്യ കൂടുതൽ പുരുഷന്മാരിൽ\nകൊടകരയ്‌ക്കുശേഷവും3കോടി ഇറക്കി ; കൊട്ടിക്കലാശദിവസം 1.4 കോടി പത്തനംതിട്ടയിലേക്ക്\n‘ഇശ്യു’ തന്നെ; പ്രതിഷേധം കടുപ്പിച്ച് പ്രവർത്തകർ\nയുഎഇ സർവീസ് തുടങ്ങി ; ടിക്കറ്റ് നിരക്ക് കുത്തനെ കൂട്ടി\nകേന്ദ്ര വൈദ്യുതി നിയമ ഭേദഗതി പിൻവലിക്കണം ; പ്രമേയം പാസാക്കി നിയമസഭ\nതൊഴിലുറപ്പിലെ ജാതിവിവേചനം അംഗീകരിക്കില്ല, കേരളം വിയോജിപ്പ് അറിയിക്കും : എം വി ഗോവിന്ദൻ\nവാടകക്കാർക്ക് സ്വന്തം സാക്ഷ്യപത്രത്തിൽ റേഷൻ കാർഡ് ; ട്രാൻസ്‌ജെൻഡേഴ്‌സിന് റേഷൻ കാർഡും സൗജന്യ കിറ്റും നൽകും


വിവാഹ വീട്ടില് പോയി മടങ്ങുന്നതിനിടെ നിയന്ത്രണംവിട്ട ബൈക്ക് മറിഞ്ഞ് യുവാവ് മരിച്ചു - MALABAR FLASH\nHome Accident Calicut Kerala News Obituary കേരളം കേരള വാര്‍ത്ത വിവാഹ വീട്ടില് പോയി മടങ്ങുന്നതിനിടെ നിയന്ത്രണംവിട്ട ബൈക്ക് മറിഞ്ഞ് യുവാവ് മരിച്ചു\nവിവാഹ വീട്ടില് പോയി മടങ്ങുന്നതിനിടെ നിയന്ത്രണംവിട്ട ബൈക്ക് മറിഞ്ഞ് യുവാവ് മരിച്ചു\nകോഴിക്കോട് : വിവാഹ വീട്ടില് പോയി മടങ്ങുന്നതിനിടെ നിയന്ത്രണംവിട്ട ബൈക്ക് മതിലിലിടിച്ച് മറിഞ്ഞ് യുവാവ് മരിച്ചു. കിഴക്കോത്ത് പൂളക്കമണ്ണില് പരേതനായ പ്രഭാകരന് നായരുടെ മകന് പ്രശോഭ് കുമാര് (30) ആണ് മരിച്ചത്.[www.malabarflash.com]\nശനിയാഴ്ച രാത്രി പതിനൊന്നരയോടെ ദേശീയപാതയില് മോഡേണ് ബസാറില് ആയിരുന്നു അപകടം. വിവാഹ വീട്ടില് പോയി മടങ്ങുന്നതിനിടെ ബൈക്ക് റോഡരികിലെ മതിലില് ഇടിക്കുകയായിരുന്നു. ഉടന് തന്നെ കോഴിക്കോട് മെഡിക്കല് കോളേജ് ആശുപത്രിയില് എത്തിച്ചെങ്കിലും രക്ഷിക്കാനായില്ല.\nപെയിന്റിങ് തൊഴിലാളിയാണ്. പോസ്റ്റ്‌മോര്‍ട്ടത്തിന് ശേഷം മൃതദേഹം വീട്ടിലെത്തിച്ച് സംസ്‌കരിച്ചു


IAS officer Ashok Khemka get 53rd transfer within 28 years | ഐഎഎസ് ഓഫീസര് അശോക് ഖേംക്കയ്ക്ക് ഇത് 53ാമത്തെ സ്ഥലംമാറ്റം - Malayalam Oneindia\n17 min ago മുംബൈയില് കെട്ടിടം തകര്‍ന്ന് 8 മരണം;സംഭവം പുലര്‍ച്ചെ 3-40 ന്; രക്ഷാ പ്രവര്‍ത്തനം പുരോഗമിക്കുന്നു\n53 min ago ഇന്ത്യ-ചൈന നിര്‍ണായക കമാന്‍ഡര് തല ചര്‍ച്ച; കേന്ദ്രസര്‍ക്കാര് പ്രതിനിധിയും പങ്കെടുക്കും\nUpdated: Thu, Nov 28, 2019, 17:08 [IST]\nചണ്ഡീഗഡ്: സത്യസന്ധതയ്ക്കുള്ള സമ്മാനം അപമാനമാണെന്ന് സംസ്ഥാനത്തെ മുതിര്‍ന്ന് ഐഎഎസ് ഉദ്യോഗസ്ഥന് അശോക് ഖേംക്ക. സര്‍വീസ് ആരംഭിച്ച് ഇതിനോടകം അന്‍പതിലധികം തവണ ഖേംക്കയ്ക്ക് സ്ഥലംമാറ്റ ഉത്തരവ് ലഭിച്ചിട്ടുണ്ട്. ഇദ്ദേഹം ഉള്‍പ്പെടെ 14 ഐഎഎസ് ഉദ്യോഗസ്ഥര്‍ക്കുള്ള സ്ഥലമാറ്റ ഉത്തരവാണ് ഹരിയാന സര്‍ക്കാര് കഴിഞ്ഞ ദിവസം പുറത്തിറക്കിയത്. ഒരു മാസം മുമ്പ് അധികാരത്തില് വന്ന ബിജെപി-ജെജെപി സര്‍ക്കാരിന്റെ ആദ്യത്തെ പ്രധാന ഭരണ അഴിച്ചു പണിയാണ് ഇത്.\nഅഡ്മിനിസ്‌ട്രേറ്റീവ് സര്‍ക്കിളിലെ സത്യസന്ധനായ ഉദ്യോഗസ്ഥനായി കണക്കാക്കപ്പെടുന്ന ഖേംകയുടെ 53-ാമത്തെ സ്ഥലംമാറ്റമാണിത്. സയന്‍സ് ആന്‍ഡ് ടെക്‌നോളജി പ്രിന്‍സിപ്പല് സെക്രട്ടറിയായിരുന്ന ഖേംകയെ അതേ റാങ്കില് ആര്‍ക്കൈവ്‌സ്, ആര്‍ക്കിയോളജി, മ്യൂസിയംസ് ഡിപ്പാര്‍ട്ട്‌മെന്റിലേക്ക് മാറ്റി. ''വീണ്ടും സ്ഥലംമാറ്റം ലഭിച്ചു. വീണ്ടും അതേ കാര്യം തന്നെ. ഇന്നലെ ഭരണഘടനാ ദിനം ആഘോഷിച്ചു. ഇന്ന് സുപ്രീംകോടതിയുടെ ഉത്തരവുകളും നിയമങ്ങളും വീണ്ടും ലംഘിക്കപ്പെട്ടു. ചിലതില് സന്തോഷിക്കും. എന്നാല് ഇപ്പോള് എന്നെ ഒരു മൂലയിലേക്ക് തള്ളിയിരിക്കുകയാണ്. സത്യസന്ധതയുടെ സമ്മാനം അപമാനമാണ്'' ഖേംക ട്വീറ്റ് ചെയ്തു.\n1991ബാച്ചിലെ ഐഎഎസ് ഉദ്യോഗസ്ഥനായ ഖേംക 2012ലാണ് വാര്‍ത്തകളില് നിറയുന്നത്. പ്രമുഖ റിയല് എസ്റ്റേറ്റ് ഡെവലപ്പറായ ഡിഎല്‍എഫും കോണ്‍ഗ്രസ് ഇടക്കാല പ്രസിഡന്റ് സോണിയ ഗാന്ധിയുടെ മരുമകനുമായ റോബര്‍ട്ട് വാദ്രയുടെ സ്‌കൈലൈറ്റ് ഹോസ്പിറ്റാലിറ്റിയും ചേര്‍ന്ന് നടത്തിയ ഭൂമി ഇടപാട് ഖേംക റദ്ദ് ചെയ്തിരുന്നു. 15 മാസം കായിക, യുവജനകാര്യ വകുപ്പിലുണ്ടായിരുന്ന ഖേംകയെ ഈ വര്‍ഷം മാര്‍ച്ചിലാണ് ശാസ്ത്ര സാങ്കേതിക വകുപ്പിന്റെ പ്രിന്‍സിപ്പല് സെക്രട്ടറിയായി നിയമിച്ചതെന്ന് ഹരിയാന സര്‍ക്കാറിലെ ഒരു ഉദ്യോഗസ്ഥര് പറഞ്ഞു.\nമറ്റു സ്ഥലം മാറ്റങ്ങള്\nഎക്‌സൈസ്, ടാക്‌സേഷന് അഡീഷണല് ചീഫ് സെക്രട്ടറി സഞ്ജീവ് കൗശലിനെ കാര്‍ഷിക, കര്‍ഷകക്ഷേമ, സഹകരണ വകുപ്പിലേക്ക് മാറ്റി. മൈന്‍സ് ആന്‍ഡ് ജിയോളജി വകുപ്പ് അഡീഷണല് ചീഫ് സെക്രട്ടറി പ്രണബ് കിഷോര് ദാസിനെ ഭക്ഷ്യ, വിതരണ, ഉപഭോക്തൃ കാര്യ വകുപ്പിലേക്ക് മാറ്റി.\nപൊതുമരാമത്ത് വകുപ്പ് (കെട്ടിട, റോഡുകള്) അഡീഷണല് ചീഫ് സെക്രട്ടറി അലോക് നിഗത്തിനെ വനം, വന്യജീവി വകുപ്പ്, മെഡിക്കല് വിദ്യാഭ്യാസ ഗവേഷണ വകുപ്പിലേക്ക് സ്ഥലംമാറ്റി.\npunjab പഞ്ചാബ് transfer\nIAS officer Ashok Khemka get 53rd transfer within 28 years


asset case- sreenijan has to respondസ്വത്ത് വിവാദം പ്രതിക\nപണപ്പെരുപ്പം 5.5 ശതമാനമായി കുറയും: രംഗരാജന്\nTuesday 28th December 2010 1:36pm\nസ്വത്ത് വിവാദം; പ്രതികരിക്കേണ്ടത് താനല്ലെന്ന് കെ.ജി.ബി\nTuesday 28th December 2010 1:35pm\nതിരുവനന്തപുരം: അനധികൃത സ്വത്ത് വിവാദത്തില് താനല്ല പി.വി ശ്രീനിജനാണ് പ്രതികരിക്കേണ്ടതെന്ന് മനുഷ്യാവകാശ കമ്മീഷന് ചെയര്‍മാന് ജസ്റ്റിസ് കെ.ജി. ബാലകൃഷ്ണന്. മാധ്യമ പ്രവര്‍ത്തകരോട് നേരിട്ട് പ്രതികരിക്കാന് തയ്യാറാവാതിരുന്ന കെ.ജി.ബാലകൃഷ്ണന് പി.ആര്.ഒ മുഖേനയാണ് ഇക്കാര്യം അറിയിച്ചത്.\nകെ.ജി.ബിയുടെ മരുമകന് പി.വി ശ്രീനിജന് അനധികൃതമായി സ്വത്ത് സമ്പാദിച്ചുവെന്ന് മാധ്യമങ്ങള് റിപ്പോര്‍ട്ട് ചെയ്തിരുന്നു. തൃശൂരില് പതിനാറ് ലക്ഷം രൂപയുടേതുള്‍പ്പെടെ7കോടിയുടെ സ്വത്ത് ശ്രീനിജന് സമ്പാദിച്ചു എന്നായിരുന്നു വാര്‍ത്ത. ഇക്കാര്യത്തില് തന്റെ നിലപാട് വ്യക്തമാക്കുകയായിരുന്നു കെ.ജി.ബാലകൃഷ്ണന്.\nഅതേസമയം പി.വി ശ്രീനിജന് പാര്‍ട്ടി ഭാരവാഹിയല്ലെന്ന് യൂത്ത കോണ്‍ഗ്രസ് സംസ്ഥാന പ്രസിഡന്റ് വിഷ്ണുനാഥ് പ്രഖ്യാപിച്ചു. ഇയാള്‍ക്കെതിരെ അന്വേഷണം നടത്തണമെന്നും അദ്ദേഹം കൂട്ടിച്ചേര്‍ത്തു.\nദേശീയ മനുഷ്യാവകാശ കമ്മീഷന്റെ ചെയര്‍മാന് സ്ഥാനത്തു നിന്നും കെ.ജി ബാലകൃഷ്ണനെയും കോണ്‍ഗ്രസ് പാര്‍ട്ടിയില് നിന്നും അദ്ദേഹത്തിന്റെ മരുമകനെയും പുറത്താക്കണമെന്ന് എം.വി ജയരാജന് ആവശ്യപ്പെട്ടു.


പാലാരിവട്ടം പാലം പൊളിച്ചു തുടങ്ങി; എട്ടുമാസത്തിനുള്ളില് പുതിയ പാലം | PravasiExpress\nHome India Kerala News പാലാരിവട്ടം പാലം പൊളിച്ചു തുടങ്ങി; എട്ടുമാസത്തിനുള്ളില് പുതിയ പാലം\nകൊച്ചി പാലാരിവട്ടം പാലം പൊളിച്ചു തുടങ്ങി. ആദ്യഘട്ടത്തിൽ 661 മീറ്റര് ദൂരം വരുന്ന പാലത്തിന്‍റെ ടാറ് ഇളക്കി മാറ്റുന്ന പ്രവര്‍ത്തികളാണ് നടക്കുന്നത്. എട്ടുമാസത്തിനുള്ളില് പാലം പൊളിച്ചു പണിയുകയാണ് സര്‍ക്കാരിന്റെ ലക്ഷ്യം. പൊളിക്കല് ആരംഭിക്കുന്നതിനു മുന്നോടിയായി പാലത്തില് പൂജ നടന്നു. രാവിലെ ഒമ്പതു മണിയോടെ പാലം പൊളിക്കുന്നതിനുള്ള പ്രാഥമിക നടപടി ക്രമങ്ങള് ആരംഭിച്ചു.\nഡിഎംആർസി മുഖ്യ ഉപദേഷ്ടാവ് ഇ ശ്രീധരന്റെ മേൽനോട്ടത്തിലാണ് മേൽപ്പാലത്തിന്റെ പുനർനിർമാണം. ഊരാളുങ്കൽ ലേബർ കോൺട്രാക്ട് സൊസൈറ്റിക്കാണ് കരാർ നൽകിയിരിക്കുന്നത്. ഡി.എം.ആര്.സിയുടെയും ഊരാളുങ്കല് സൊസൈറ്റിയുടെയും ഉദ്യോഗസ്ഥര് സ്ഥലത്തെത്തിയിട്ടുണ്ട്. ഡി.എം.ആര്.സി. ചീഫ് എന്‍ജിനീയര് ജി. കേശവ ചന്ദ്രനാണ് പാലാരിവട്ടം മേല്‍പ്പാലം പൊളിച്ചു പണിയാനുള്ള ചുമതല.\nPrevious articleരാജ്യത്ത് കോവിഡ് ബാധിതരുടെ എണ്ണം 60 ലക്ഷം കടന്നു; 24 മണിക്കൂറിനിടെ 1,039 മരണം\nNext articleമുഖ്യമന്ത്രിയുടെ പ്രസ് സെക്രട്ടറിക്ക് കോവിഡ് 19 സ്ഥിരീകരിച്ചു


18 August, 2016 11:27:05 AM\nകോട്ടയം : ചിങ്ങപുലരിയില് നാടെങ്ങും കര്‍ഷകദിനം കെങ്കേമമായി ആഘോഷിച്ചപ്പോഴും കേരളത്തിലെ കര്‍ഷകന്‍റെ കണ്ണീരൊപ്പാനുള്ള പദ്ധതികള് എങ്ങുെമെത്തിയില്ല. ഓണക്കാലത്ത് വിലക്കയറ്റം തടയുമെന്ന് സര്‍ക്കാര് പ്രഖ്യാപിച്ചപ്പോഴും പച്ചക്കറി ഉത്പാദനത്തില് കര്‍ഷകര് നേരിടുന്ന പ്രശ്നങ്ങള് പഠിക്കാനോ പരിഹാരം കാണുന്നതിനോ അധികൃതര് മിനക്കെടുന്നില്ല. കേരളത്തിലെ കര്‍ഷകര് തങ്ങള് വിളയിക്കുന്ന പച്ചക്കറികള് വിപണിയില് എത്തിക്കുന്നത് ഒഴുക്കിയ വിയര്‍പ്പിന്‍റെ വില പോലും ലഭിക്കാതെയാണെന്നതാണ് സത്യം.\nകര്‍ഷകദിനത്തോടനുബന്ധിച്ച് ഒരു വിളവെടുപ്പില് ലഭിച്ച രണ്ട് ചാക്ക് പടവലങ്ങയുമായി പാറമ്പുഴയില് നിന്നും പച്ചക്കറിയുമായി കോട്ടയത്ത് എത്തിയ മോന്‍സി എന്ന കര്‍ഷകന്‍റെ അനുഭവമിതാണ്. 35 കിലോ പടവലങ്ങയ്ക്ക് മൊത്തവില 12 രൂപാ പ്രകാരം ആകെ കണക്കാക്കിയത് 420 രൂപ. ഓട്ടോറിക്ഷ കൂലിയും (250 രൂപ), ഇറക്കുകൂലിയും ടോളും (50 രൂപ), ചാക്കിന്‍റെ കനമായി വ്യാപാരി കുറച്ച തുകയും (24 രൂപ) കഴിച്ച് മോന്‍സിയ്ക്ക് ലഭിച്ചതാകട്ടെ വെറും 96 രൂപ. ഈ 35 കിലോ പടവലങ്ങ ചില്ലറവില്‍പന കേന്ദ്രത്തില് ജനങ്ങള്‍ക്ക് ലഭിക്കുന്നതാകട്ടെ 1050 രൂപയ്ക്ക്. കര്‍ഷകന് 96 രൂപ ലഭിച്ചപ്പോള് ഇടനിലക്കാരായി നിന്ന വ്യാപാരികള് കൊയ്തത് പത്തിരട്ടി.\nഇവിടെ തീരുന്നില്ല കര്‍ഷകന്‍റെ കദനകഥ. മൂന്ന് മാസത്തെ വിളവെടുപ്പിലൂടെ ഉത്പന്നം മാര്‍ക്കറ്റില് എത്തിക്കാനുള്ള ചെലവുകള് മാത്രം കഴിഞ്ഞ് ശരാശരി ലഭ്യമാകുന്ന തുക 2500 രൂപ. പടവലത്തിന് പന്തലിടുന്നതും വളമിടുന്നതിനും കേടാകാതെ പരിചരിക്കുന്നതിനുമുള്ള ചെലവാകട്ടെ 4000 രൂപയ്ക്ക് മുകളിലും. ഇതിന് മുമ്പ് വെള്ളരി, ഏത്തക്കുല,വഴുതന,ചീര തുടങ്ങി താന് വിളയിച്ച പച്ചക്കറികളെല്ലാം നഷ്ടത്തിലാണ് വിറ്റഴിച്ചതെന്ന് പെരുമാലില് മോന്‍സി പറയുന്നു. ഇതിനിടെ കൂലിയ്ക്ക് ഒരാളെ പണിയ്ക്ക് നിര്‍ത്തിയാല് നഷ്ടം ഇരട്ടിക്കുകയും ചെയ്യുന്നു. ജൈവക‌ൃഷിയിലൂടെ മാത്രം പച്ചക്കറി വിളയിക്കുന്ന മോന്‍സിയെ പോലുള്ള നാട്ടിലെ കര്‍ഷകര്‍ക്ക് അന്യസംസ്ഥാനങ്ങളില്‍നിന്നുള്ള ഉത്പന്നങ്ങളുടെ മുന്നില് പിടിച്ചു നില്‍ക്കാന് പറ്റാത്ത അവസ്ഥയാണിന്ന്. ഇതിനു പുറമെയാണ് ഇടനിലക്കാരുടെ ചൂഷണവും.\nനാട്ടില് ഇപ്പോള് വിളയിക്കുന്ന ചില പച്ചക്കറികള്‍ക്ക് കര്‍ഷകന് ലഭിക്കുന്ന വിലയും മാര്‍ക്കറ്റിലെ വിലയും (ബ്രായ്ക്കറ്റില്)\nപാവയ്ക്ക - 38 (60), പയര്- 30 (60),ചീര - 15 (40), കോവയ്ക്ക - 20 (50), വെള്ളരി - 10 (20), വഴുതന - 20 (30), ഏത്തയ്ക്ക - 50 (75), പടവലങ്ങ - 12 (30),ചേന - 30 (50), കാന്താരി മുളക് - 150 (400). നാട്ടിന്‍പുറത്തെ കടകളില് എത്തുമ്പോള് പച്ചക്കറികളുടെ വിലയില് വീണ്ടും വര്‍ദ്ധനവ് ഉണ്ടാകുന്നു. പച്ചക്കറികള് മാര്‍ക്കറ്റില് എത്തിയാല് പല കാരണങ്ങള് പറഞ്ഞ് ഇടനിലക്കാര് വിലയിടിക്കുന്നതും പതിവ്. വലിപ്പം കൂടിയെന്നും കുറഞ്ഞെന്നും ഒക്കെ നിരവധി കാരണങ്ങള് നിരത്തി പല വിലയ്ക്ക് എടുക്കുന്ന ഒരേ ഉത്പന്നം പക്ഷെ ഉപഭോക്താവിന്‍റെ മുന്നില് എത്തുമ്പോള് ഏതെടുത്താലും ഒരേ വില.\nഇതിനിടെ പ്രകൃതിക്ഷോഭം മൂലം നാശനഷ്ടമുണ്ടായാല് അതും കര്‍ഷകന് സഹിക്കണം. സെന്‍റിന്2രൂപാ വീതം പ്രീമിയം അടച്ചാല് വിളനാശത്തിന് ഇന്‍ഷ്വറന്‍സ് ലഭിക്കും. സെന്‍റിന് 12 രൂപാ നിരക്കില് ഏക്കറിന് 1200 രൂപാ വരെയാണ് ഇന്‍ഷ്വറന്‍സ് സാധാരണ ലഭിക്കുക. ഇതിനായി കൃഷി ഓഫീസറെ സ്ഥലം കൊണ്ട് പോയി കാണിക്കുന്നതും "മറ്റ്" ചെലവുകളും കൂടിയാകുമ്പോള് പണം വീണ്ടും കയ്യില്‍നിന്ന് പോകും. അതുകൊണ്ട് തന്നെ വിള ഇന്‍ഷ്വറന്‍സിന്‍റെ പിന്നാലെ പോകാന് സാധാരണ കര്‍ഷകന് മിനക്കെടുന്നില്ല.\nഇടനിലക്കാരെ ഒഴിവാക്കി കര്‍ഷകരെ സഹായിക്കാന് കേരളത്തിലുടനീളം ആരംഭിച്ചിട്ടുള്ള വി എച്ച് പി സി കെയുടെതുള്‍പ്പെടെയുള്ള നാടന് പച്ചക്കറി വിപണന കേന്ദ്രങ്ങളും തട്ടിപ്പിന്‍റെ അരങ്ങായി മാറി കഴിഞ്ഞു. അന്യ സംസ്ഥാനങ്ങളില് നിന്നുള്ള പച്ചക്കറികളാണ് നാടന് ഉത്പന്നങ്ങളായി ഇവിടെയൊക്കെ വിറ്റഴിക്കുന്നത്. നാട്ടുകാരായ കര്‍ഷകരുടെ ഉത്പന്നങ്ങള് എടുക്കാതിരിക്കാനുള്ള പദ്ധതികള്‍ക്ക് കൂട്ട് നില്‍ക്കുന്ന ഇവര്‍ക്ക് ന്യായമായ കമ്മീഷനും ലഭിക്കുന്നുണ്ടെന്ന് സ്വാശ്രയ കര്‍ഷകസമിതിയുടെ അംഗമായ ഒരു കര്‍ഷകന് പറഞ്ഞു. കൃഷിയിറക്കിയ കര്‍ഷകര് അറിയാതെ അവരുടെ തോട്ടം ചൂണ്ടികാട്ടി ക‍ാര്‍ഷിക ഉദ്യോഗസ്ഥരുമായി ഒത്ത് ഗ്രാന്‍റുകള് തട്ടിയെടുക്കുന്ന സംഘവും ഇതിനിടയില് പ്രവര്‍ത്തിച്ചു വരുന്നുണ്ട്.


മംഗളൂരു പൊലീസ് കസ്റ്റഡിയിലെടുത്ത മാധ്യമപ്രവര്‍ത്തകരെ വിട്ടയച്ചു - Janayugom Online\nമംഗളൂരു/കാസര്‍കോട്: പൗരത്വഭേദഗതി നിയമത്തിനെതിരെ പ്രതിഷേധിച്ചവരെ മംഗ്ലൂരുവില് പൊലീസ് വെടിവെച്ചുകൊന്ന വാര്‍ത്ത റിപ്പോര്‍ട്ട് ചെയ്യാന് പോയ ഏഴ് മലയാളി മാധ്യമ പ്രവര്‍ത്തകരെ മംഗ്ലൂരുപൊലീസ് കസ്റ്റഡിയിലെടുത്തു. മൊബൈലും ക്യാമറയും പിടിച്ചുവെച്ച് മണിക്കൂറുകളോളം ബന്ധപ്പെടാന് പോലും കഴിയാത്ത സ്ഥിതിയിലായിരുന്നു മാധ്യമ പ്രവര്‍ത്തകര്. വ്യാഴാഴ്ച മുതല് മംഗ്ലൂരുവിലെ പ്രതിഷേധ പരിപാടികള് റിപ്പോര്‍ട്ട് ചെയ്തുവരുന്ന മാധ്യമ പ്രവര്‍ത്തകര് വെടിയേറ്റ് മരിച്ചവരുടെ മൃതദേഹം സൂക്ഷിച്ചുവെച്ച വെന്റ്‌ലോക് ആശുപത്രിയിലെത്തിപ്പോഴാണ് പൊലീസ് കസ്റ്റഡിയിലെടുത്തത്. മീഡിയാ വണ് ടി.വി റിപ്പോര്‍ട്ടര് ഷബീര് ഒമര്, ക്യാമറാമാന് കെ.കെ അനീഷ്‌കുമാര്, െ്രെഡവര് എം.എച്ച് സാലിഖ്, ഏഷ്യാനെറ്റ് റിപ്പോര്‍ട്ട മുജീബ് റഹ്മാന്, ക്യാമറാമാന് പ്രദീഷ് കപ്പോത്ത്, 24 ന്യൂസ് ചാനല് റിപ്പോര്‍ട്ടര് ആനന്ദ് കൊട്ടില, ക്യാമറാമാന് രഞ്ജിത്ത് മന്നിപ്പാടി, ന്യൂസ് 18 റിപ്പോര്‍ട്ടര് സുമേഷ് എന്നിവരെയാണ് കരുതല് തടങ്കലില് വച്ചത്.\nവെള്ളിയാഴ്ച്ച രാവിലെ 8.30നാണ് സംഭവം. തിരിച്ചറിയല് കാര്‍ഡ് ചോദിച്ച് തടഞ്ഞുവെച്ച് കസ്റ്റഡിയിലെടുത്ത് പൊലിസ് വാനില് കയറ്റി സൗത്ത് പൊലിസ് സ്‌റ്റേഷനില് തടങ്കലിലാക്കുകയും ചെയ്തത്. എട്ടുമണിക്കൂര് നേരം തടങ്കലില് വച്ച മാധ്യമ പ്രവര്‍ത്തകര്‍ക്ക് കുടിവെള്ളം നല്‍കുകയോ മാന്യമായി പെരുമാറുകയോ ചെയ്തില്ല.\nമംഗളുരുവില് പൊലിസ് വെടിവെപ്പില് കൊല്ലപ്പെട്ട ജലീല്, നൗഷിന് എന്നിവരുടെ മൃതദേഹം സൂക്ഷിച്ച വെന്‍ലോക് ആശുപത്രിയിലേക്കാണ് മാധ്യമ പ്രവര്‍ത്തകര് എത്തിയത്. ചാനല് ലൈവ് നല്‍കി വാഹനത്തില് കയറുന്നതിനിടയിലാണ് മീഡിയാ വണ് സംഘത്തെ കസ്റ്റഡയിയിലെടുത്തത്. സിറ്റി പൊലിസ് ഡെപ്യൂട്ടി കമ്മിഷണര് പി.എസ് ഹര്‍ഷയുടെ നേതൃത്വത്തില് കാര് തടഞ്ഞുനിര്‍ത്തി കാറിന്റെ താക്കോല് വാങ്ങിവച്ചു. തുടര്‍ന്ന് ഷബീര്, അനീഷ്, സാലിഖ് എന്നിവരെ പൊലിസ് വാനില് കയറ്റി.\nപൊലിസ് വാനില് മരിച്ചയാളുടെ ബന്ധുവിനെ കൂടി കസ്റ്റഡിയിലെടുത്തിട്ടുണ്ടായിരുന്നു. പൊലിസ് വാനില് മാധ്യമ പ്രവര്‍ത്തകര്‍ക്ക് ഇരിക്കാന് സീറ്റ് നല്‍കിയില്ല, പ്ലാറ്റ്‌ഫോമിലാണ് ഇരിക്കന് അനുവദിച്ചത്. ഇതിനിടയില് മറ്റു മലയാളം മാധ്യമ പ്രവര്‍ത്തകരെയും കസ്റ്റഡിയിലെടുത്തു. ഇവരുടെ വാഹനം പൊലീസ് അതിര്‍ത്തി കടത്തിവിട്ടു. മീഡിയാ വണ് സംഘത്തെ നേരെ സൗത്ത് പൊലിസ്‌സറ്റേഷനില് എത്തിച്ചുവെങ്കിലും ഏഷ്യാനെറ്റ്, 24,ന്യൂസ് 18 സംഘത്തെ പൊലിസ് നഗരംകറക്കി നാലുമണിക്കൂറിനുശേഷമാണ് സൗത്ത് സ്‌റ്റേഷനിലെത്തിയത്. ഇവരുടെ ക്യാമറ, മൊബൈല് ഫോണ് എന്നിവ പിടിച്ചെടുത്തു. ഉച്ചഭക്ഷണം പോലും നല്‍കിയില്ല. ഇതിനിടയില് വ്യാജമാധ്യമ പ്രവര്‍ത്തകര് കസ്റ്റഡിയില് എന്നനിലയില് ആര്.എസ്.എസ് ആഭിമുഖ്യമുള്ള ചാനലുകള് വാര്‍ത്തകള് പുറത്തുവിട്ടു. കന്നട ചാനലുകളില് ആയുധങ്ങളുമായി കേരളത്തില് നിന്നുള്ള മാധ്യമ പ്രവര്‍ത്തകരെ കസ്റ്റഡിയിലെടുത്തതായും വാര്‍ത്തകള് വന്നു.\nവിഷയം പത്ര പ്രവര്‍ത്തക യൂണിയനും മന്ത്രി ഇ. ചന്ദ്രശേഖരന്, മുഖ്യമന്ത്രി പിണറായി വിജയന് എന്നിവരുടെ ശ്രദ്ധയില് പെടുത്തി. തുടര്‍ന്ന് മുഖ്യമന്ത്രിയുടെയും മന്ത്രി ഇ ചന്ദ്രശേഖരന്റെയും ഇടപെടലിനെ തുടര്‍ന്ന് ചീഫ് സെക്രട്ടറി കര്‍ണാട ആഭ്യന്തിര വകുപ്പുമായി ബന്ധപ്പെട്ട് മാധ്യമ പ്രവര്‍ത്തകരുടെ സുരക്ഷിതത്വം ഉറപ്പുവരുത്തുകയും വിട്ടയക്കാനുള്ള നടപടി സ്വീകരിക്കുകയുമായിരുന്നു. തുടര്‍ന്ന് മൂന്ന് മണിയോടെ മാധ്യമ പ്രവര്‍ത്തകരെ പൊലീസ് വാനില് തലപ്പാടി അതിര്‍ത്തിയില് കൊണ്ട് വിടുകയായിരുന്നു. മംഗളൂരുവിലുണ്ടായ പൊലീസ് വെടിവെപ്പിനെ തുടര്‍ന്ന് രണ്ട് പേര് കൊല്ലപ്പെട്ട സംഭവത്തിന്റെ പശ്ചാത്തലത്തില് കേരളത്തിലും അതീവ ജാഗ്രതയാണ് . പ്രശ്‌നസാധ്യതയുള്ള സ്ഥലങ്ങളില് കൂടുതല് പൊലീസുകാരെ നിയോഗിച്ചു.\nപൊലീസ് വിട്ടയച്ച മാധ്യമ പ്രവര്‍ത്തകരെ തലപ്പാടിയില് കാസര്‍കോട് പ്രസ് ക്ലബ്ബ് നേതൃത്വത്തില് സ്വീകരിക്കുന്നു\nകാസര്‍കോട്, കണ്ണൂര്, കോഴിക്കോട്, വയനാട് ജില്ലകളില് കൂടുതല് ജാഗ്രത പാലിക്കാനാണ് നിര്‍ദ്ദേശം. കഴിഞ്ഞ ദിവസമാണ് മംഗളൂരുവില് നടന്ന പൗരത്വ നിയമ ഭേദഗതിക്കെതിരായ പ്രതിഷേധത്തിനിടെ പൊലീസ് വെടിവെപ്പില് രണ്ട് പേര് കൊല്ലപ്പെട്ടതോടെ ദക്ഷിണ കര്‍ണ്ണാടകയില് സംഘര്‍ഷാവസ്ഥ നിലനില്‍ക്കുകയാണ്. ദക്ഷിണ കര്‍ണ്ണാടക അതിര്‍ത്തിയോട് ചേര്‍ന്ന് കിടക്കുന്ന പ്രദേശമായതിനാല് സംഘര്‍ഷം കാസര്‍കോട് ജില്ലയിലേക്ക് വ്യാപിക്കാതിരിക്കാന് കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്. കര്‍ഫ്യൂ പ്രഖ്യാപിച്ചതിനാല് ഇന്നലെ മംഗലാപുരം നഗരം വിജനമായിരുന്നു. മംഗളൂരു ഉള്‍പ്പെടെയുള്ള ദക്ഷിണ കര്‍ണ്ണാടകയിലെ വിവിധ പ്രദേശങ്ങളില് കടകമ്പോളങ്ങള് പൂര്‍ണ്ണമായും അടഞ്ഞു കിടക്കുകയാണ്.\nസ്വകാര്യ ബസുകളും കെ.എസ്.ആര്.ടി.സി ബസുകളും ഓടിയില്ല. കര്‍ഫ്യൂ ഞായറാഴ്ച്ച അര്‍ദ്ധരാത്രി വരെ നീട്ടിയിട്ടുണ്ട്. കര്‍ണ്ണാടകയില് നിന്നും കാസര്‍കോട് ഉള്‍പ്പെടെ കേരളത്തിന്റെ വിവിധ ഭാഗങ്ങളിലേക്കുള്ള ട്രാന്‍സ് പോര്‍ട്ട് ബസുകള് സര്‍വ്വീസ് നിര്‍ത്തി വെച്ചു. മംഗളൂരു നഗരം പൂര്‍ണ്ണമായും പൊലീസ് നിരീക്ഷണത്തിലാണ്. സിറ്റി പൊലീസ് കമ്മീഷണര് പി.എസ്.ഹര്‍ഷയുടെ മേല്‍നോട്ടത്തില് കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്. കേരള-കര്‍ണാടക വ്യാഴാഴ്ച രാത്രി അതിര്‍ത്തിയില് കെ.എസ്.ആര്.ടി.സി ബസുകള്‍ക്ക് നേരെ കല്ലേറുണ്ടായി.\nഉപ്പള ഗേറ്റ്, മഞ്ചേശ്വരം റെയില്‍വേ സ്‌റ്റേഷന് പരിസരം, കുഞ്ചത്തൂര്, തുമ്മിനാട് എന്നിവിടങ്ങളിലാണ് വ്യാഴാഴ്ച്ച വൈകിട്ടും രാത്രിയിലും കെ.എസ്.ആര്.ടി.സി ബസുകള്‍ക്കു നേരെ കല്ലേറുണ്ടായത്. മംഗളൂരുവില്‍നിന്ന് കാസര്‍കോട്ടേക്ക് വരികയായിരുന്ന കേരള കെ.എസ്.ആര്.ടി.സി ബസ് വ്യാഴാഴ്ച രാത്രി ഒമ്പതുമണിയോടെ കല്ലെറിഞ്ഞ് തകര്‍ത്തു. ബൈക്കിലെത്തിയ രണ്ടംഗസംഘമാണ് ബസിനെ മറികടന്നു വന്ന് കല്ലെറിഞ്ഞത്. കല്ലേറില് ഗുരുതരമായ പരിക്കേറ്റ ബസ് െ്രെഡവര് കോഴിക്കോട് സ്വദേശി എന് ഷിബുവിനെ (44) മംഗളൂരു ആസ്പത്രിയില് പ്രവേശിപ്പിച്ചു.


buy the book Babu Josinte Kadhakal written by Babu Jose in category Stories, ISBN 9788182655065, Published by Mathrubhumi Books from Kerala Book Store - Online Shopping Store to buy Malayalam Books, eBooks, Audio Books and Movies\nLong Stories 1\nShort Stories 37\nBabu Josinte Kadhakal\nISBN : 9788182655065\nAuthor Babu Jose\nOther Books of Babu Jose\nmore about author Babu Jose\nBook Name in Malayalam : ബാബു ജോസിന്റെ കഥകള്\nചെറിയ പേടിസ്വപ്‌നങ്ങള് , ആത്മബന്ധങ്ങളിലെ ചെറിയ കവിതകള് , ചെറിയ സൗഹൃദങ്ങള്, ക്ഷണികങ്ങളായ രതിഭാവങ്ങള് - ഇവയാണ് ഈ കഥാകാരന്റെ കാവ്യവസ്തുക്കള് . ഇവയെല്ലാം സ്പര്‍ശിച്ചുകൊണ്ട് ഈ കഥകളില് നിറയുന്നത് ഒരുതരം വിഷാദഭാവമാണ്. ബാബു എഴുതുമ്പോള് വ്യക്തിസത്തയിലെ ഈ വിഷാദം പുറത്തുപോകുകയാണ് .\nഫലത്തില് കഥാരചന ബാബുവിന് ആത്മപ്രകാശനവും സ്വയം നടത്തുന്ന ചികിത്സയുമായിത്തീരുന്നു.- കെ.പി. അപ്പന്\nസഞ്ചാരിയുടെ ഏകാന്തതയാണ് ബാബു ജോസിലെ കഥാകാരനുള്ളത്. യാത്രയില്ലാതെ കഥയില്ല. അറിഞ്ഞോ അറിയാതെയോ കഥകള്‍ക്കു യാത്രാവിവരണത്തിന്റെ ഘടന വന്നുചേരുന്നു . പല ദേശങ്ങളും കാലങ്ങളും കഥയിലേക്ക് സ്വാഭാവികമായി കടന്നുവരുന്നു. സ്ഥല-കാലങ്ങളുടെ പരിമിതികള് മാഞ്ഞുപോയ പുതിയ കാലത്തുമാത്രം സാധ്യമായ ഈ\nനവീന കഥാനുഭവം നേരത്തെ തുടങ്ങിവെച്ചു എന്നതായിരിക്കും മലയാള ചെറുകഥയില് ബാബു ജോസിന്റെ ഭാവിയിലെ ഇടം.- ടി.പി. രാജീവന്.\nWrite Your Review about Babu Josinte Kadhakal\nThis book has been viewed by users 1124 times\nTuesday 19 March, 2019 IST


Attack on Youtuber | വിവാദ യൂട്യൂബർ വിജയ് പി നായർക്ക് ജാമ്യം; ഉപാധികളോടെ ജാമ്യം ലഭിച്ചത് ഐ.ടി ആക്ട് പ്രകാരമുള്ള കേസിൽ – News18 Malayalam\nAttack on Youtuber | വിവാദ യൂട്യൂബർ വിജയ് പി നായർക്ക് ജാമ്യം; ഉപാധികളോടെ ജാമ്യം ലഭിച്ചത് ഐ.ടി ആക്ട് പ്രകാരമുള്ള കേസിൽ\nLast Updated : October 13, 2020, 15:43 IST\nതിരുവനന്തപുരം: വിവാദ യൂട്യൂബർ വിജയ് പി. നായർക്ക് ഉപാധികളോടെ ജാമ്യം അനുവദിച്ചു. അന്വേഷണ ഉദ്യോഗസ്ഥനു മുന്നിൽ എല്ലാ ആഴ്‌ചയും ഹാജരാകണമെന്ന് കോടതി നിർദ്ദേശിച്ചിട്ടുണ്ട്. നേരത്തെ, ഭാഗ്യലക്ഷ്‌മി നൽകിയ പരാതിയിൽ ഇയാൾക്കെതിരെ തമ്പാനൂർ പൊലീസ് കേസെടുത്തിരുന്നു. അതിൽ ജാമ്യം ലഭിച്ചെങ്കിലും ഐടി ആക്‌ട് പ്രകാരമുള്ള കേസ് നിലനിന്നതിനാൽ ജയിൽ മോചിതനാകാൻ സാധിച്ചിരുന്നില്ല. ഈ കേസിലാണ് ഇപ്പോൾ ജാമ്യം ലഭിച്ചിരിക്കുന്നന്നത്.\nഇതിനിടെ വിജയ് പി. നായരെ മര്‍ദ്ദിച്ച കേസില് ഡബ്ബിംഗ് ആര്‍ട്ടിസ്റ്റ് ഭാഗ്യലക്ഷ്മി ഉൾപ്പെടെടയുള്ള മൂന്ന് പ്രതികള് മുൻകൂർ ജാമ്യാപേക്ഷയുമായി ഹൈക്കോടതിയെ സമീപിച്ചിട്ടുണ്ട്. ഭാഗ്യലക്ഷ്മിക്ക് പുറമെ ദിയസന, ശ്രീലക്ഷ്മി എന്നിവരാണ് മുന്‍കൂര് ജാമ്യാപേക്ഷ നല്‍കിയത്. തങ്ങളുടെ മേല് ചുമത്തിയിരിക്കുന്ന കുറ്റങ്ങളൊന്നും നിലനില്‍ക്കില്ലെന്നും, വിജയ് പി നായര് ക്ഷണിച്ചിട്ടാണ് അവിടെ പോയതെന്നുമാണ് ജാമ്യാപേക്ഷയിൽ പറയുന്നു.\nവീഡിയോ നീക്കം ചെയ്യാനോ ബ്ലോക്ക് ചെയ്യാനോ തയ്യാറാകാത്തതിനാലാണ് ഒത്തുതീര്‍പ്പ് ചര്‍ച്ചകള്‍ക്കായി വിജയ് പി നായരുടെ വീട്ടിലെത്തിയതെന്നും ഹർജിയിൽ ചൂണ്ടിക്കാട്ടുന്നു. എന്നാല് വിജയ് പി നായര് ഇങ്ങോട്ട് പ്രകോപനപരമായി പെരുമാറുകയായിരുന്നു. വിജയ് പി. നായരുടെ ലാപ്‌ടോപ്, മൊബൈല് എന്നിവ പോലീസിന് കൈമാറിയിരുന്നെന്നും മോഷണം നടത്താനുള്ള ഉദ്ദേശത്തോടെയല്ല ഇത് കൊണ്ടുപോയതെന്നും ഹര്‍ജിയില് ചൂണ്ടിക്കാണിക്കുന്നു. കേസിൽ അറസ്റ്റ് തടയണമെന്നാണ് ഹർജിയിലെ ആവശ്യം.\nഭാഗ്യലക്ഷ്മി അടക്കമുള്ളവരുടെ ജാമ്യഹര്‍ജിയെ സെഷന്‍സ് കോടതിയില് പൊലീസ് എതിർത്തിരുന്നു. നിയമം കൈയ്യിലെടുത്ത നടപടിയെ കോടതിയും ശക്തമായി വിമർശിച്ചു.\nFirst published: October 13, 2020, 15:43 IST


ലൈംഗിക പീഡനം, പട്ടിണി, കൊലപാതകം,ഗര്‍ഭഛിദ്രം, ഉത്തരകൊറിയയിലെ ജയിലുകള് നരകതുല്യമാണ്.. | Shocking Realities of North Korean Prisons - Malayalam Oneindia\nUpdated: Tue, Aug 2, 2016, 12:36 [IST]\nലോകത്തില് എവിടെയും ഇതുപോലൊരു ജയില് ജീവിതം കേട്ടിട്ടുണ്ടാകില്ല. ഒരാള് കുറ്റം ചെയ്താല് ഒരു കുടുംബത്തിലെ മുഴുവന് പേരും ശിക്ഷ അനുഭവിക്കണം. വെറും ശിക്ഷയല്ല നരകതുല്യമായ ക്യാമ്പിലാണ് ആ കുടുംബത്തിലെ മൂന്ന് തലമുറകള് കഴിയേണ്ടത്.\nREAD ALSO: ആഗസ്റ്റ് മാസത്തെ നിങ്ങളുടെ രാശിഫലം അറിയണ്ടേ...\nഉത്തരകൊറിയയിലെ ജയിലില് നിന്നും രക്ഷപ്പെട്ട കുറ്റവാളി പുറംലോകത്തോട് വിളിച്ച് പറഞ്ഞ കാര്യങ്ങള് വിശ്വസിക്കാന് കഴിയുന്നതിലും അപ്പുറമായിരുന്നു. ജയില് ക്യാമ്പിലെ ക്രൂരതകള് തുടര്‍ന്ന് വായിക്കൂ...\nഏകദേശം 2,00,000 പേരാണ് ജയിലില് കഴിയുന്നത്. കഴിഞ്ഞ 50വര്‍ഷത്തിനുള്ളില് നിരവധി രാഷ്ട്രീയ നേതാക്കളെ ഇവിടെ രഹസ്യമായി തൂക്കിലേറ്റി.\n16 മണിക്കൂറാണ് ജയിലിലെ ജോലി സമയം. കൃഷിയിടങ്ങള്, കാടുകള്, ക്വാറികള് എന്നിവിടങ്ങളിലേക്ക് യാതൊരു സുരക്ഷയും ഇല്ലാതെയാണ് കുറ്റവാളികളെ അയക്കുന്നത്.\nജയിലിലെ എലികളാണ് ഇവരുടെ പ്രധാന ഭക്ഷണം. ജയില് വാര്‍ഡന്‍മാരുടെ പ്രത്യേക അനുവാദത്തോടെ വേണം എലികളെ ഭക്ഷിക്കാന്. അനുവാദം ചോദിക്കാത്തവര്‍ക്ക് പ്രത്യേക ശിക്ഷ ലഭിക്കും. ഭക്ഷണം കഴിക്കാതെ മരിക്കുന്നവരും കുറവല്ല.\nഉയര്‍ന്ന റാങ്കിലുള്ള പോലീസുകാര്‍ക്ക് ഓരോ രാത്രിയും പ്രതികളായ സ്ത്രീകളെ തിരഞ്ഞെടുക്കാം.\nപോലീസുകാരാല് ഗര്‍ഭം ധരിക്കുന്ന സ്ത്രീകളെ നിര്‍ബന്ധിത ഗര്‍ഭഛിദ്രത്തിന് വിധേയരാക്കും. യാതൊരു വൈദ്യ സഹായവും ഇതിന് സ്വീകരിക്കില്ല. ഗര്‍ഭിണിയാകാതിരിക്കാന് കഠിനമായ ജോലികള്‍ക്ക് അയക്കുകയും ചെയ്യാറുണ്ട്.\nഎലികളെ ഭക്ഷിച്ചാണ് തടവുകാര് കഴിയുന്നത് എങ്കില് തടവുകാര് മരിച്ചാല് എലികള്‍ക്ക് ഭക്ഷിക്കാന് നല്‍കും.\nപോലീസ് ഗാര്‍ഡുകളായ പട്ടികള് തടവുകാരെ ഉപദ്രവിച്ച് കൊലപ്പെടുത്തുന്നത് സ്ഥിരം കാഴ്ചയാണ്. ഇത് കുറ്റകരമല്ല.\nഗര്‍ഭം ധരിച്ച സ്ത്രീകളെ മേശയില് കയറ്റി മണിക്കൂറുകള് നിര്‍ത്തും. സ്ഥാനത്ത് നിന്നും അനങ്ങാന് സമ്മതിക്കില്ല. പല സ്ത്രീകളും മരിച്ചു വീഴാറുമുണ്ട്.\nകൈകള് പുറകിലേക്ക് കെട്ടി, നെഞ്ചില് ഇടിച്ച് രക്തം ഛര്‍ദിപ്പിക്കും. പലരും ഇതോടെ മരിച്ചു വീഴും.\nവിശപ്പ് സഹിക്കാതെ പാമ്പുകളെയും എലികളെയുമാണ് ഭക്ഷിക്കുന്നത്. പലപ്പോഴും വിഷമുള്ള പാമ്പുകളെ ഭക്ഷിച്ച് പലരും മരിക്കാറുണ്ട്.\nഗര്‍ഭിണികളായ സ്ത്രീകളെ പൂര്‍ണനഗ്നരായി മരത്തില് കെട്ടിയിട്ട് വയറില് കത്തികുത്തിയിറക്കുന്നു. കുഞ്ഞിനെ കൊന്നുകളയാന് ചെയ്യുന്നത് പലപ്പോഴും അമ്മയുടെ ജീവനും എടുക്കാറുണ്ട്.\nnorth korea korea jail woman man abortion rape murder ജയില് കൊറിയ ഉത്തര് പ്രദേശ് കുറ്റവാളി തടവുകാര് സ്ത്രീ പുരുഷന് ലൈംഗിക പീഡനം പീഡനം പട്ടിണി ഗര്‍ഭഛിദ്രം\nA prisoner who managed to escape told UN commission in 2014 the ordeals people living in labour camps have to face. They include extermination, murder, enslavement, torture, imprisonment, rape, forced abortions, and other sexual violence.


Sonia Gandhi urges congress MPs to be present in Lok Sabha | എംപിമാർ മുങ്ങി നടക്കുന്നു.. ബിജെപിയെ ചെറുക്കാൻ സഭയിൽ ആളില്ലാതെ കോൺഗ്രസ്, ഇടപെട്ട് സോണിയ! - Malayalam Oneindia\n52 min ago ഞെട്ടി ബിജെപി; ഹരിയാനയിലും കാത്തിരിക്കുന്നത് തിരിച്ചടി.. എരിതീയിൽ എണ്ണ പകർന്ന് കോൺഗ്രസും\nUpdated: Fri, Jun 28, 2019, 10:32 [IST]\nദില്ലി: പതിറ്റാണ്ടുകളോളം രാജ്യം ഭരിച്ച പാര്‍ട്ടിയാണ് കോണ്‍ഗ്രസ്. ഇന്ന് രാഷ്ട്രീയ ചരിത്രത്തിലെ ഏറ്റവും വലിയ പ്രതിസന്ധികളിലൂടെയാണ് പാര്‍ട്ടി കടന്ന് പോയത്. ലോക്‌സഭാ തിരഞ്ഞെടുപ്പ് രണ്ടാം തവണയും തോറ്റ കോണ്‍ഗ്രസിന് മുന്നില് സംഘടനാ പ്രശ്‌നങ്ങള് അടക്കം നിരവധി വെല്ലുവിളികളാണുളളത്.\nനിശ്ചിത എണ്ണം എംപിമാര് ഇല്ലാത്തത് കൊണ്ട് തുടര്‍ച്ചയായ രണ്ടാം തവണയും ലോക്‌സഭയില് പ്രതിപക്ഷ നേതൃസ്ഥാനം കോണ്‍ഗ്രസിന് ലഭിച്ചിട്ടില്ല. ഉള്ള എംപിമാര് ആകട്ടെ സഭയില് നിന്ന് മുങ്ങുന്നതും പതിവായിരിക്കുന്നു. എംപിമാര്‍ക്ക് മൂക്ക് കയറിടാനുളള നീക്കത്തിലാണ് സോണിയാ ഗാന്ധി.\nഒന്നിലും തലയിടാതെ രാഹുൽ\nലോക്‌സഭാ തിരഞ്ഞെടുപ്പ് തോല്‍വിയുടെ ഉത്തരവാദിത്തം ഏറ്റെടുത്ത് രാജി പ്രഖ്യാപിച്ച രാഹുല് ഗാന്ധി പാര്‍ലമെന്റിലും നേതൃപരമായ ചുമതലകള് ഏറ്റെടുക്കുന്നതില് നിന്ന് മാറി നില്‍ക്കാന് തീരുമാനിക്കുകയായിരുന്നു. ഇതോടെ സോണിയാ ഗാന്ധി പാര്‍ലമെന്ററി പാര്‍ട്ടി നേതാവായി ചുമതല ഏറ്റെടുത്തു. ബംഗാളില് നിന്നുളള എംപി അധിര് രഞ്ജന് ചൗധരി ലോക്‌സഭയിലെ കോണ്‍ഗ്രസ് കക്ഷി നേതാവുമായി. ആളെണ്ണം കുറവാണ് എന്നത് സഭയില് കോണ്‍ഗ്രസിനെ ചെറുതായൊന്നുമല്ല വലയ്ക്കുന്നത്.\n2014ല് 44 എംപിമാരായിരുന്നു കോണ്‍ഗ്രസിന് ഉണ്ടായിരുന്നത്. ഇത്തവണ അത് 52 ആയി ഉയര്‍ന്നിട്ടുണ്ട്. എന്നാല് മല്ലികാര്‍ജുന് ഖാര്‍ഗെയേയും ജ്യോതിരാദിത്യ സിന്ധ്യയേയും പോലെ കോണ്‍ഗ്രസിന്റെ സഭയിലെ ആക്രമണങ്ങള്‍ക്ക് മൂര്‍ച്ച കൂട്ടിയിരുന്ന നേതാക്കള് ഇത്തവണ ഇല്ല. അത് സഭയിലെ ഇടപെടലുകളില് കോണ്‍ഗ്രസിന് വെല്ലുവിളിയാകുന്നുണ്ട്. പല എംപിമാരെയും ആവശ്യസമയത്ത് സഭയില് കാണാന് തന്നെയില്ല.\nഭരണപക്ഷത്തിന് സഭയില് മൃഗീയ ഭൂരിപക്ഷമാണുളളത്. ഭരണപക്ഷ എംപിമാര് കോണ്‍ഗ്രസിനെ ആക്രമിക്കുമ്പോള് ചെറുക്കാന് പ്രതിപക്ഷ നിരയില് ആളെണ്ണം കുറവാണ്. ഉളളവര് തന്നെ സഭയില് നിന്ന് മുങ്ങി നടക്കുന്നത് അംഗീകരിക്കാനാവില്ലെന്ന് വ്യക്തമാക്കിയിരിക്കുകയാണ് സോണിയാ ഗാന്ധി. പാര്‍ലമെന്റ് മന്ദിരത്തില് കഴിഞ്ഞ ദിവസം വിളിച്ച് ചേര്‍ത്ത യോഗത്തിലാണ് എംപിമാര്‍ക്ക് മൂക്ക് കയറിടാനുളള തീരുമാനം.\nചോദ്യം ചെയ്യാൻ ആളില്ല\nകഴിഞ്ഞ ദിവസം സഭയില് ജവഹര്‍ലാല് നെഹ്രുവിനും വികെ കൃഷ്ണമേനോനും എതിരെ ബിജെപി അംഗങ്ങള് ആരോപണം ഉന്നയിച്ചിരുന്നു. എന്നാല് അതിനെ ചോദ്യം ചെയ്യാന് കോണ്‍ഗ്രസ് നിരയില് നിന്ന് ആരും എഴുന്നേറ്റിരുന്നില്ല. നിശ്ചിത എണ്ണം എംപിമാര് സഭയില് ഉണ്ടായിരുന്നുമില്ല. ഇതാണ് സോണിയാ ഗാന്ധിയെ പ്രകോപിപ്പിച്ചത്. നിശ്ചിത എണ്ണം എംപിമാര് എല്ലാ സമയത്തും സഭയില് ഹാജരുണ്ടായിരിക്കണം എന്നാണ് സോണിയാ ഗാന്ധി നിര്‍ദേശിച്ചിരിക്കുന്നത്.\n52 എംപിമാരെയും രണ്ട് ഗ്രൂപ്പുകളായി തിരിച്ചിരിക്കുകയാണ്. ഈ എംപിമാര്‍ക്ക് നിര്‍ബന്ധമായും സഭയില് ഉണ്ടായിരിക്കേണ്ട സമയം വീതിച്ച് നല്‍കിയിരിക്കുകയാണ്. ഓരോ ഗ്രൂപ്പും ഒന്നിടവിട്ട ദിവസങ്ങളില് സഭയില് മുഴുവന് സമയവും ഇരുന്നിരിക്കണം. ഇതിന് വേണ്ടി ഹാജര് പട്ടികയും തയ്യാറാക്കിയിട്ടുണ്ട്. ചീഫ് വിപ്പായ കൊടിക്കുന്നില് സുരേഷിനാണ് എംപിമാരുടെ ഹാജര് ഉറപ്പാക്കാനുളള ചുമതല സോണിയ നല്‍കിയിരിക്കുന്നത്.\nസജീവ ഇടപെടൽ വേണം\nസഭയില് സാന്നിധ്യം ഉണ്ടായാല് മാത്രം പോര, എംപിമാര് സഭാ നടപടികളില് സജീവമായി ഇടപെടുകയും വേണമെന്നും സോണിയാ ഗാന്ധി നിര്‍ദേശിച്ചു. എംപിമാര് പാര്‍ലമെന്റിന്റെ സെന്‍ട്രല് ഹാളില് സമയം ചിലവഴിക്കുന്നത് ഒഴിവാക്കണമെന്നും സോണിയാ ഗാന്ധി നിര്‍ദേശിച്ചിട്ടുണ്ട്. ആകെ സീറ്റിന്റെ പത്ത് ശതമാനം പോലും നേടാന് സാധിക്കാത്തത് കൊണ്ട് നിലവില് കോണ്‍ഗ്രസിന് പ്രതിപക്ഷ നേതൃസ്ഥാനം പോലുമില്ല. ഈ കുറവുകളെയെല്ലാം സഭയിലെ ഇടപെടല് കൊണ്ട് മറികടക്കാനാണ് കോണ്‍ഗ്രസ് നീക്കം.\nlok sabha congress sonia gandhi mp\nSonia Gandhi urges congress MPs to be present in Lok Sabha


ഈ സ്നേഹമെന്നൊക്കെ പറയുന്നതെന്താണ്..? - MalluChronicle\nഈ സ്നേഹമെന്നൊക്കെ പറയുന്നതെന്താണ്..?\nhasnakarakattu August 10, 2021 1 min read\n✍ നഹാബ് കാഞ്ഞിരമുക്ക് ✍\nനമ്മളൊക്കെ ജീവിച്ചിരിക്കുന്ന സമയത്ത് ആരും വന്നു ചോദിക്കില്ല നിങ്ങളെങ്ങനെയാ ജീവിക്കുന്നത് എന്ന്. പക്ഷെ മരിക്കുന്ന സമയത്തു എല്ലാവരും ചോദിക്കും എങ്ങനെയാ മരിച്ചത് ?.\nജനിക്കുന്ന സമയത്തും മരിക്കുന്ന സമയത്തുമൊക്കെ എല്ലാപേരും നമ്മളെ അറിയും. പക്ഷെ ജീവിച്ചിരിക്കുന്ന സമയത്താണ് നമ്മളെയൊക്കെ പലരും അറിയാതെയും, തിരക്കാതെയുമൊക്കെ ഇരിക്കുന്നത്..\nമറ്റുള്ളവരെയൊക്കെ നെഞ്ചോടു ചേർത്തുപിടിക്കേണ്ടത് ജീവിച്ചിരിക്കുമ്പോഴാണ്. അല്ലാതെ മരിച്ചു കഴിഞ്ഞു കിടക്കുമ്പോൾ അവർക്കു വേണ്ടി നെഞ്ചത്തടിച്ചു കരഞ്ഞിട്ട് വല്ല കാര്യവുമുണ്ടോ ?……\nപണം കൊണ്ട് നമുക്ക് വാച്ചുകളൊക്കെ മേടിക്കാം. പക്ഷെ സമയം മേടിക്കാൻ പറ്റത്തില്ല. പണം കൊണ്ട് നമുക്ക് പുസ്തകങ്ങൾ വാങ്ങിക്കൂട്ടാം. പക്ഷെ അറിവ് മേടിക്കാൻ പറ്റുകയില്ല. പണം കൊണ്ട് നമുക്ക് രക്തം വാങ്ങാം. പക്ഷെ ആയുസ്സു വാങ്ങുവാൻ കിട്ടത്തില്ല. പണം കൊണ്ട് നമുക്ക് പദവികളൊക്കെ നേടിയെടുക്കാം. പക്ഷെ ആദരവ് വാങ്ങാനേ പറ്റത്തില്ല.\nഎന്തിന്…, പണം കൊണ്ട് നമുക്ക് വീടുകൾ വെക്കാം, വാങ്ങാം. പക്ഷെ അതിനുള്ളിൽ സമാധാനം വാങ്ങാനൊക്കില്ല. പണം കൊണ്ട് നമുക്ക് നല്ല കിടക്കകൾ വാങ്ങാം. പക്ഷെ ഉറക്കം വാങ്ങുവാൻ ആവുകയില്ല.\nഎല്ലാ ആഡംബരങ്ങളും വാങ്ങിക്കൂട്ടുന്നവർ ഓർത്തിരിക്കുക. പരമപ്രധാനങ്ങളായ വസ്തുക്കളൊന്നും നമുക്ക് വിലക്ക് വാങ്ങുവാൻ സാധിക്കുകയില്ല. നമ്മളൊക്കെ ലാഘവത്തോടെ വലിച്ചെറിയുന്ന പലതുമുണ്ട്. അതൊക്കെ വലിയ വില കൊടുത്താലും ചിലപ്പോൾ പിന്നീട് വാങ്ങുവാൻ സാധിച്ചെന്നു വരില്ല…..\nഈ നേടിയെടുക്കുന്നതിനേക്കാൾ ഭംഗി എപ്പോഴും നഷ്ടപ്പെടുത്തുന്നതിന് ആണ്. കാരണം,നേടിയെടുത്തത് പലതും നമ്മൾ മറന്നു പോയേക്കാം. പക്ഷെ നഷ്ടപ്പെടുത്തിയതൊന്നും പെട്ടെന്ന് നമുക്കങ്ങ് മറക്കുവാൻ കഴിയുകയില്ല…..\nകൗമാരത്തിലാണെങ്കിൽ നമുക്കൊക്കെ പണമില്ല. പക്ഷെ ആരോഗ്യമുണ്ട്. യൗവനത്തിലാണെങ്കിലോ പണവുമുണ്ട് ആരോഗ്യവുമുണ്ട്. പക്ഷെ സമയമില്ല….\nവാർധക്യത്തിലാണെങ്കിലോ പണവും സമയവുമൊക്കെ ഉണ്ട്. പക്ഷെ ആരോഗ്യമില്ല..\nഈ സ്നേഹമെന്നൊക്കെ പറയുന്നതെന്താണ് ? നമ്മളൊക്കെ ഒറ്റപ്പെട്ടൊക്കെ ഇരിക്കുന്ന സമയത്തു അടുത്ത് വന്നിട്ട് … ഓ … സാരമില്ലന്നെ ….\nആ ഒരു ഉറപ്പുണ്ടല്ലോ… ഒരു ദിവസം നമ്മളെയൊക്കെ കാണാതിരിക്കുമ്പോൾ…. എവിടാ ഉള്ളത് ? എന്നൊരു അന്വഷണമുണ്ടല്ലോ…നമ്മുടെയൊക്കെ കണ്ണ് നിറയുമ്പോഴേ !! ഏയ് .. ഒന്നുമില്ലന്നേ ….\nഎന്നു പറഞ്ഞു കൊണ്ട് തോളത്തൊരു തട്ടുണ്ടല്ലോ !!!\nനമ്മുടെ മുഖത്തു ദുഃഖമൊക്കെ ഉരുണ്ടുകൂടുമ്പോൾ അടുത്ത് വന്ന്..എന്ത് പറ്റി ? ആ ചോദ്യമുണ്ടല്ലോ…..\nഈ ഒപ്പമുണ്ട് എന്നൊരു വാക്കുണ്ടല്ലോ. അതൊരു സുഖമാണ്. ധൈര്യം പകരുന്ന സുഖം….\nദുഃഖത്തിന്റെ വെള്ളത്തിൽ മുക്കി അതിന്റെ ഭാരം കൂട്ടുന്നവരെയല്ല. സന്തോഷത്തിന്റെ വായു ഊതി ഭാരം കുറക്കുന്നവരെയാണ് നമുക്ക് വേണ്ടത്….\nഈ സൗഹൃദം എന്നൊക്കെ പറയുന്നത് ഒരു തരം നെഞ്ചോടു ചേർത്ത് വെക്കലാണ്. ദൂരങ്ങൾക്കും ഋതുഭേദങ്ങൾക്കും, കാലത്തിന്റെ പ്രയാണങ്ങൾക്കുമപ്പുറമാണ് ബന്ധത്തിന്റെ ആഴവും പരപ്പും വിലയുമൊക്കെ കിടക്കുന്നത്. അതാണ് ജീവിതത്തിലെ ഏറ്റവും വലിയ സമ്പാദ്യം….\nTags: Public Interest Public Zone\nPrevious: മുംബൈ നഗരം നൽകിയ അനുഭവകഥ ; ജീവിതങ്ങൾ അനുഭവങ്ങളും കഥകളുമാണ്..\nNext: താലിബാനെ പിന്തുണച്ച് സമൂഹമാധ്യമങ്ങളിൽ പോസ്റ്റിട്ട 14 പേർ കസ്റ്റഡിയിൽ


നവാസ് ഷെരീഫിന് പാകിസ്ഥാനിലേക്ക് തിരിച്ച് വരാൻ പാസ്പോർട്ട് നൽകി പുതിയ സർക്കാർ – Newsthen\nനവാസ് ഷെരീഫിന് പാകിസ്ഥാനിലേക്ക് തിരിച്ച് വരാൻ പാസ്പോർട്ട് നൽകി പുതിയ സർക്കാർ\nഇസ്ലാമാബാദ്: പാകിസ്ഥാൻ മുൻ പ്രധാനമന്ത്രി നവാസ് ഷെരീഫിന് രാജ്യത്തേക്ക് തിരിച്ച് വരാൻ പാസ്പോർട്ട് നൽകി പുതിയ സർക്കാർ. നവാസ് ഷെരീഫിന്‍റെ സഹോദരൻ ഷഹബാസ് ഷെരീഫാണ് പാകിസ്ഥാന്‍റെ പുതിയ പ്രധാനമന്ത്രി. യുകെയിൽ ചികിത്സയ്ക്കായി പോയ നവാസ് ഷെരീഫിന് ഇമ്രാൻ ഖാൻ സർക്കാരിന്‍റെ കാലത്ത് റജിസ്റ്റർ ചെയ്ത അഴിമതിക്കേസുകളുടെ പശ്ചാത്തലത്തിൽ നാട്ടിലേക്ക് തിരികെ വരാൻ കഴിയാത്ത സ്ഥിതിയായിരുന്നു.\nഎഴുപത്തിരണ്ടുകാരനായ നവാസ് ഷെരീഫ് നവംബർ 2019-ലാണ് ചികിത്സയ്ക്കായി ലാഹോർ ഹൈക്കോടതിയുടെ അനുമതിയോടെ വിദേശത്തേക്ക് പോയത്. അതിന് ശേഷം നവാസ് നാട്ടിലേക്ക് തിരികെ വന്നിട്ടില്ല.\nനവാസിന് നൽകിയ പുതുക്കിയ പാസ്പോർട്ട് ‘ഓർഡിനറി’ ആണെങ്കിലും ‘അർജന്‍റ്’ വിഭാഗത്തിലുള്ളതാണെന്ന് ജിയോ ന്യൂസ് റിപ്പോർട്ട് ചെയ്യുന്നു. പാകിസ്ഥാൻ മുസ്ലിം ലീഗ്- നവാസ് അധ്യക്ഷനാണ് നവാസ് ഷെരീഫ്. കഴിഞ്ഞയാഴ്ച പാകിസ്ഥാൻ പീപ്പിൾസ് പാർട്ടി ചെയർമാൻ ബിലാവൽ ഭൂട്ടോ സർദാരിയെ നവാസ് ഷെരീഫ് ലണ്ടനിൽ വച്ച് കണ്ടിരുന്നു. പാകിസ്ഥാനിലെ ‘രാഷ്ട്രീയസാഹചര്യം വിലയിരുത്താനായി’ നടന്ന കൂടിക്കാഴ്ചയിൽ ഇരുപാർട്ടികളും പാകിസ്ഥാന്‍റെ ‘ഉന്നമനത്തിനായി’ ഒന്നിച്ച് പ്രവർത്തിക്കാൻ ധാരണയാവുകയും ചെയ്തു.\nപിപിപിയും പിഎംഎൽ (എൻ)-മാണ് പാകിസ്ഥാനിലെ പ്രധാനരണ്ട് രാഷ്ട്രീയപാർട്ടികൾ. സൈന്യം ഭരണം പിടിക്കാതിരുന്ന സമയത്തെല്ലാം ഈ രണ്ട് പാർട്ടികളാണ് മാറി മാറി അധികാരത്തിലുണ്ടായിരുന്നത്. ഇവരെ അട്ടിമറിച്ചാണ് കഴിഞ്ഞ തെരഞ്ഞെടുപ്പിൽ ഇമ്രാൻ ഖാന്‍റെ തെഹ്‍രീക് – ഇ- ഇൻസാഫ് പാർട്ടി പാകിസ്ഥാനിൽ അധികാരം പിടിച്ചത്. പാകിസ്ഥാന്‍റെ 75 വർഷകാലത്തെ ചരിത്രത്തിൽ പകുതിയോളം കാലം രാജ്യം ഭരിച്ചത് സൈന്യമാണ്.\nഅബുദാബിയില് മറൈന് എന്‍ജിനീയര് ജോലി വാഗ്ദാനം ചെയ്ത് തട്ടിപ്പ്: മൂന്ന് യുവാക്കള് അറസ്റ്റില്


കഴിഞ്ഞ രണ്ട് വര്‍ഷത്തിനിടെ ഏറെ വേദനിപ്പിച്ച സംഭവത്തെ കുറിച്ച് രവി ശാസ്ത്രി\nകഴിഞ്ഞ ദിവസമാണ് രവി ശാസ്ത്രിയെ വീണ്ടും ഇന്ത്യന് ക്രിക്കറ്റ് ടീമിന്റെ പരിശീലകനായി നിയമിച്ചത്. രണ്ട് വര്‍ഷം പരിശീലകനായിരുന്ന ശേഷം വീണ്ടും ശാസ്ത്രിയെ തന്നെ നിയമിക്കുകയായിരുന്നു.\nPort of Spain, First Published Aug 18, 2019, 8:17 PM IST\nപോര്‍ട്ട് ഓഫ് സ്‌പെയ്ന്: കഴിഞ്ഞ ദിവസമാണ് രവി ശാസ്ത്രിയെ വീണ്ടും ഇന്ത്യന് ക്രിക്കറ്റ് ടീമിന്റെ പരിശീലകനായി നിയമിച്ചത്. രണ്ട് വര്‍ഷം പരിശീലകനായിരുന്ന ശേഷം വീണ്ടും ശാസ്ത്രിയെ തന്നെ നിയമിക്കുകയായിരുന്നു. എന്നാല് വീണ്ടും പരിശീലകനായതിനെ കുറിച്ച് സംസാരിച്ചിരിക്കുകയാണ് ശാസ്ത്രി.\nലോകകപ്പ് തോല്‍വിയാണ് കഴിഞ്ഞ രണ്ട് വര്‍ഷത്തിനിടെ ഏറെ വേദനിപ്പിച്ചതെന്ന് ശാസ്ത്രി പറഞ്ഞു. അദ്ദേഹം തുടര്‍ന്നു... ''ഇന്ത്യന് ടീമിന്റെ പരിശീലകനായ രണ്ടു വര്‍ഷത്തെ കാലയളവില് ലോകകപ്പ് സെമി ഫൈനലില് ന്യൂസിലാന്‍ഡിനോട് തോറ്റതാണ് ഏറ്റവും നിരാശയേറിയ നിമിഷം. ടൂര്‍ണമെന്റില് കിരീടം നേടാന് സാധ്യയുള്ളവരുടെ കൂട്ടത്തില് ഏറ്റവും മുന്‍പിലുണ്ടായിരുന്ന ഇന്ത്യ. എന്നാല് അതിന് കഴിഞ്ഞില്ല.\n30 മിനുറ്റ് കളി മറന്നതാണ് ഇന്ത്യക്ക് തിരിച്ചടിയായത്. ടൂര്‍ണമെന്റിലുടനീളം ഇന്ത്യ മികച്ച പ്രകടനമാണ് നടത്തിയത്. മറ്റ് ഏതൊരു ടീമിനെക്കാളും മത്സരങ്ങള് ഇന്ത്യ ജയിച്ചു. ഒരു മോശം ദിവസം, അല്ലെങ്കില് ഒരു മോശം സെഷനാണ് ലോകകപ്പ് പ്രതീക്ഷകളെ ഇല്ലാതാക്കിയത്.'' ശാസ്ത്രി പറഞ്ഞുനിര്‍ത്തി.\nLast Updated Aug 18, 2019, 8:45 PM IST\nShastri as Indian coach


പരിശുദ്ധ കന്യാമറിയത്തിന്റെ യഥാര്‍ത്ഥ പേര് എന്താണെന്നറിയാമോ? : Marian Pathram\nപരിശുദ്ധ കന്യാമറിയത്തിന്റെ യഥാര്‍ത്ഥ പേര് എന്താണെന്നറിയാമോ?\nമറിയം,മേരി എന്നെല്ലാമാണല്ലോ പരിശുദ്ധ കന്യാമറിയത്തെ നാം വിളിക്കുന്നത്. ഇംഗ്ലീഷില് വാക്കാണ് മേരി. എന്നാല് പരിശുദ്ധഅമ്മയുടെ യഥാര്‍ത്ഥ നാമം മിറിയാം എന്നാണ്. ഹീബ്രുവാക്കാണ് അത്. കാത്തലിക് എന്‍സൈക്ലോപീഡിയ നല്കുന്ന വിശദീകരണമാണ് ഇത്.\nപഴയനിയമത്തില് മോശയുടെ സഹോദരിയുടെ പേര് മിറിയാം എന്നാണ്. പുതിയ നിയമത്തില് ഉടനീളം പരിശുദ്ധ അമ്മ മറിയം എന്നാണ് അറിയപ്പെടുന്നത്. മിറിയാം എന്ന പേര് നല്കിയിരിക്കുന്നത് വളരെ പ്രതീകാത്മകമായിട്ടാണ് എന്നാണ് ബൈബിള് പണ്ഡിതന്മാരുടെ അഭിപ്രായം. മാര്, യാം എന്നീ ഹീബ്രുവാക്കുകളില് നിന്നാണ് മിറിയാം എന്ന വാക്കു രൂപപ്പെട്ടത്.\nമാര് എന്നതിന് കയ്പ് എന്നാണ് അര്‍ത്ഥം. യാം എന്നതിന് കടല് എന്നും. കയ്‌പേറിയ സഹനങ്ങള് അനുഭവിച്ചവള് എന്നും ദു:ഖത്തിന്റെ കണ്ണുനീര്‍ത്തുള്ളിയെന്നും എല്ലാം ഉദ്ദേശിച്ചാണ് ഇങ്ങനെയൊരു പേര് നല്കിയിരിക്കുന്നത്.\nആര്‍ച്ച് ബിഷപ് മാര് ജോസഫ് ചേന്നോത്തിന്റെ സംസ്‌കാരം 21 ന്\nആകാശവും ഭൂമിയും എന്തൊക്കെ സൂചിപ്പിക്കുന്നുവെന്നതിനെക്കുറിച്ച്.ഭാഗം 16 (CCC 325-354)


'യാദൃച്ഛിക സംഭവങ്ങള്' എന്ന ഹ്രസ്വചിത്രം ഫേസ്ബുക്കില് പങ്ക് വെച്ച് മലയാളികളുടെ പ്രിയ താരം ജയസൂര്യ. 'പുതിയ പ്രതിഭകള്' എന്ന കുറിപ്പോടെയാണ് ജയസൂര്യ യാദൃച്ഛിക സംഭവങ്ങളുടെ ലിങ്ക് ഫേസ്ബുക്കില് പങ്കുവെച്ചത്. യുവ താരങ്ങളായ മാനസ രാധാകൃഷ്ണന്, അക്ഷയ് രാധാകൃഷ്ണന് എന്നിവരും ഹ്രസ്വചിത്രത്തിന്റെ ലിങ്ക് അവരുടെ പേജുകളില് പങ്ക് വെച്ചിരുന്നു.\nഅശ്വിന് രാധാകൃഷ്ണന് ആണ് ഹ്രസ്വചിത്രം സംവിധാനം നിര്‍വഹിച്ചിരിക്കുന്നത്. അശ്വിന് 'വാട്ട് ഇഫ്' എന്ന ഹ്രസ്വചിത്രവും മുന്‍പ് സംവിധാനം ചെയ്തിട്ടുണ്ട്. സച്ചിന് സതീഷാണ് ഛായഗ്രഹണം, ജോബി എം ജോസ് എഡിറ്റിംഗ്, ലാല്‍കൃഷ്ണ സംഗീതം, രജീഷ് കെ രമണന് സൗണ്ട് ഡിസൈനിംഗും ചെയ്ത ചിത്രം അവനീര് പ്രൊഡക്ഷന്‍സിന്റെ ബാനറില് റിഷാദ് എം ഹസ്സനാണ് നിര്‍മ്മിച്ചിരിക്കുന്നത്. വിവിധ ഇടങ്ങളില് നടക്കുന്ന സംഭവങ്ങള് കോര്‍ത്തിണക്കി ആണ് കഥ പറയുന്നത്.\nഒരു പറ്റം ചെറുപ്പക്കാരും, പലതരം വേഷങ്ങളിലൂടെ പരിചിതമായ അഭിനനേതാക്കളും ഹ്രസ്വചിത്രത്തിന്റെ ഭാഗമാകുന്നു. ശ്യാം മോഹന്, മൃണാളിനി സൂസന്, സുനില് മേലേപ്പുറത്ത്, അരുണ് പുനലൂര്, ശബരി രാജ്, അഖില് രാജ്, അരുണ് പുരുഷോത്തമന്, അനന്തു ശ്രീകുമാര്, അനൂപ് യശോധരന്, അഭിലാഷ് ശ്രീധരന്, ഗിരീഷ്, പ്രശാന്ത്, എന്നിവര് കഥാപാത്രങ്ങളെ അവതരിപ്പിക്കുന്നു.\nദൃശ്യ സാധ്യതകളുടെ, കഥ പറയുന്നതിന്റെ, ചിത്ര സംയോജനത്തിന്റെയൊക്കെ പുത്തന് പരീക്ഷണങ്ങള് ആണ് യാദൃച്ഛിക സംഭവങ്ങളെ വ്യത്യസ്തമാക്കുന്നത്. 20 മിനിറ്റ് ദൈര്‍ഘ്യമുള്ള ഉള്ള ചിത്രം അവേനിര് എന്റര്‍ടെയ്ന്‍മെന്റ് എന്ന യൂട്യൂബ് ചാനലിലൂടെയാണ് റിലീസ് ചെയ്തിരിക്കുന്നത്.


ജില്ല വിജയ് ചിത്രം: മോഹന്‍ലാല് ഫാന്‍സിന് നിരാശ | Mohanlal fans disappointed about Vijay's Jilla - Malayalam Filmibeat\n| Published: Friday, January 17, 2014, 13:03 [IST]\nജിത്തു ജോസഫ് സംവിധാനം ചെയ്ത ദൃശ്യവും ഇളയദളപതിക്കൊപ്പം ഒന്നിച്ച ജില്ലയും തിയേറ്ററുകളില് തകര്‍ത്തോടുന്നു. ജില്ല തമിഴ്‌നാട്ടിലും തരംഗങ്ങള് സൃഷ്ടിക്കുന്നുണ്ടെങ്കിലും മോഹന്‍ലാല് ഫാന്‍സ് ദുഖിതരാണ്. ജില്ല മികച്ച ചിത്രം തന്നെ. പക്ഷെ തങ്ങളുടെ ലാലേട്ടന്റെ വേഷത്തില് ആരാധകര് സംതൃപ്തരല്ലെന്നാണ് കേള്‍ക്കുന്നത്.\nവിജയ് ചിത്രമെന്ന ലേബലാണ് മിക്ക ഇടത്തും ചിത്രത്തിന് കിട്ടുന്നത്. സിനിമയിലും മോഹന്‍ലാലിന് വലിയ പ്രാധാന്യമൊന്നുമില്ലെന്നതാണ് ആരാധകരെ ദുഖിതരാക്കുന്നത്. വിജയ് യുടെ ആദ്യകാല ചിത്രങ്ങളില് വന്നുപോകുന്ന അച്ഛന് കഥാപാത്രം എന്നതിനപ്പുറം മോഹന്‍ലാലിന് വലിയപ്രധാന്യമൊന്നുമില്ല. പിന്നെ പറയാവുന്നത് വിജയ്‌ക്കൊപ്പം കുറച്ച് സ്റ്റണ്ട് രംഗങ്ങളുണ്ട്. ചിത്രം പുറത്ത് വന്നതിന് പിന്നാലെ വിവിധ സൈറ്റുകളില് വിമര്‍ശകര് ഇക്കാര്യത്തില് നടത്തിയ ശക്തമായ വിമര്‍ശനങ്ങള് കൂടി അവര് ചൂണ്ടിക്കാണിക്കുന്നു.\nനേരത്തെ ഷോലെ എന്ന ചിത്രത്തിന്റെ റീമേക്കായ ആഗില് മോഹന്‍ലാല് അഭിനയിച്ചപ്പോഴും സമാനമായ വിമര്‍ശനങ്ങള് ഉയര്‍ന്നിരുന്നു. ഷോലെയില് സഞ്ജീവ് കുമാര് ചെയ്തിരുന്ന വേഷമാണ് മോഹന്‍ലാല് ചെയ്തിരുന്നത്. എന്നാല് ചിത്രം പരാജയമായപ്പോള് ശ്ശെ, ലാലേട്ടന് അത് ചെയ്യരുതായിരുന്നെന്നായിരുന്നു അരാധകരുടെ പക്ഷം.\nഎന്നാല് വിജയ് ആരാധകര് ഇതിനുള്ള മറുപടിയും നല്‍കുന്നുണ്ട്. ചിത്രം തമിഴ് പശ്ചാത്തലത്തിലായതിനാല് പ്രാധ്യാനം വിജയ്ക്ക് തന്നെ നല്‍കണമെന്നാണ് അവര് പറയുന്നത്. മുമ്പ് മോഹന്‍ലാലിന്റെ കാണ്ഡഹാര് എന്ന ചിത്രത്തില് അഭിനയിക്കാന് സൂര്യയെ വിളിച്ചിരുന്നെങ്കിലും അദ്ദേഹം തയ്യാറായിരുന്നില്ല. പിന്നെ പല കോളിവുഡ് നടന്മാരെയും സമീപിച്ചെങ്കിലും മോഹന്‍ലാല് ചിത്രത്തില് പ്രധാന്യമില്ലെന്ന് മനസ്സിലാക്കി മാറിനില്‍ക്കുകയായിരുന്നു. എന്നാല് കുരുക്ഷേത്രയില് ജീവയ്ക്ക് നല്‍കിയ നായകതുല്യമായ വേഷം മറക്കരുതെന്നാണ് മോഹന്‍ലാല് ഫാന്‍സ് പറയുന്നത്.\nRead more about: mohanlal jilla vijay fans tamil film മോഹന്‍ലാല് വിജയ് ജില്ല ആരാധകര് തമിഴ് സിനിമ\nMohanlal fans not satisfied the role of Lal in Jilla, they observing that this is Vijay film itself.\nStory first published: Friday, January 17, 2014, 13:03 [IST]


ബാഹുബലി 2ന്റെ സീനുകൾ മോഷ്ടിച്ച ഗ്രാഫിക് ഡിസൈനർ അറസ്റ്റിൽ\nWeb Desk Nov 23, 2016, 07:58 am IST\nവിജയവാഡ: ചിത്രീകരണം പുരോഗമിച്ചുകൊണ്ടിരിക്കുന്ന ബാഹുബലി രണ്ടിന്റെ സീനുകൾ മോഷ്ടിച്ച ഗ്രാഫിക് ഡിസൈനർ വിജയവാഡയിൽ അറസ്റ്റിലായി. ചിത്രത്തിന്റെ സംവിധായകനായ രാജമൗലി ഹൈദരാബാദിലെ ജൂബിലി ഹിൽസ് പൊലീസ് സ്റ്റേഷനിൽ സമർപ്പിച്ച പരാതിയേത്തുടർന്നാണ് നടപടി.\n2017ൽ പുറത്തിറങ്ങാനിരിക്കുന്ന ചിത്രത്തിലെ യുദ്ധരംഗങ്ങൾ ചിത്രീകരിച്ച എഡിറ്റ് ചെയ്യാത്ത രംഗങ്ങളാണ് മോഷണം പോയത്. ഇത് ചിത്രത്തിന്റെ ക്ലൈമാക്സിനോടനുബന്ധിച്ചുളള രംഗങ്ങളാണെന്നാണ് കരുതുന്നത്. ഈ രംഗങ്ങൾ ഓൺലൈനിൽ വൈറൽ ആകുന്നതോടെയാണ് രംഗങ്ങൾ മോഷണം പോയത് ശ്രദ്ധയിൽപ്പെടുന്നത്.\nഹൈദരാബാദിലെ അന്നപൂർണ്ണ സ്റ്റുഡിയോസിൽ ജോലിചെയ്തിരുന്നയാളാണ് അറസ്റ്റിലായ ഗ്രാഫിക് ഡിസൈനർ എന്നാണ് കരുതപ്പെടുന്നത്. ബാഹുബലിയുടെ നിർമ്മാതാക്കളുടെ വീടുകളിലും ഓഫീസുകളിലും 500,1000 നോട്ട് പിൻവലിക്കലിനേത്തുടർന്ന് റെയിഡുകൾ നടന്ന് രണ്ടു ദിവസത്തിനു ശേഷമാണ് ഇയാൾ വിജയവാഡയിൽ അറസ്റ്റിലാകുന്നത്.\nബ്രഹ്മാണ്ഡ ചിത്രമെന്നു പേരു കേട്ട ബാഹുബലിയുടെ ചിത്രീകരണം അതീവ സൂക്ഷ്മതയോടെയാണ് നടന്നു വരുന്നത്. ചിത്രത്തിന്റെ കഥാംശമോ, രംഗങ്ങളോ പുറത്തു പോകാതിരിക്കാനുളള എല്ലാ മുൻകരുതലുകളും എടുത്താണ് ചിത്രീകരണത്തിന്റെ ഓരോ ഘട്ടവും പുരോഗമിക്കുന്നത്. സെപ്റ്റംബറിൽ ചിത്രീകരണത്തിന്റെ ഫോട്ടോഗ്രാഫുകൾ പ്രചരിച്ചതിനേത്തുടർന്ന് ഷൂട്ടിംഗ് സെറ്റിൽ മൊബൈൽ ഫോൺ ഉപയോഗിക്കുന്നതു പോലും സംവിധായകൻ രാജമൗലി വിലക്കിയിരിക്കുകയാണ്. ബാഹുബലിയുടെ ഒന്നാം ഭാഗവും ഇത്തരം വെല്ലുവിളികൾ നിരവധി നേരിട്ടിരുന്നു. ബാഹുബലി ഒന്ന് 650 കോടി രൂപയുടെ ലാഭമാണ് നേടിയിരുന്നത്.\nഇപ്പോൾ ആന്ധ്രാപ്രദേശിലെ രായൽസീമയിൽ ചിത്രീകരണം പുരോഗമിക്കുന്ന ബാഹുബലി രണ്ട് 2017 ഏപ്രിൽ 28ന് റിലീസ് ചെയ്യാനാണ് ലക്ഷ്യമിടുന്നത്.


ഉന്മാദത്തിന് താരാട്ട് തീര്‍ത്ത രാവിൽ അവൾ ചോദിച്ചു ‘യൂ നീഡ് എ സ്റ്റിഫ് വണ്...’ | Malayalam Short Story | Cheru Kadha | Malayalam Sahithyam | Literature | Writers Blog | വായനക്കാരുടെ രചന | ചെറുകഥ | എഴുത്ത് | കഥ | Published Stories Online | മലയാളം സാഹിത്യം | Malayalam Literature | Manorama Online\nഉന്മാദത്തിന് താരാട്ട് തീര്‍ത്ത രാവിൽ അവൾ ചോദിച്ചു ‘യൂ നീഡ് എ സ്റ്റിഫ് വണ്...’\nകെ. പ്രദീപ് March 07, 2021 08:04 PM IST\nRepresentative Image. Photo Credit : AndreyCherkasov / Shutterstock.com\nജന്നിഫര് എന്നും എന്നെ അതിശയിപ്പിച്ചിട്ടേയുള്ളൂ. അക്ഷരങ്ങളിലൂടെ ഒരാള്‍ക്ക് മറ്റൊരാളെ എങ്ങനെ ഗാഢമായി പ്രണയിക്കാമെന്ന് അവളെനിക്കു കാണിച്ചു തന്നു. ഇമെയില് സന്ദേശങ്ങള് കാപ്പിറ്റലിസത്തിന്റെ വിസർജ്യമാണെന്ന എന്റെ സങ്കല്‍പം അവള് തിരുത്തി. മാര്‍ക്‌സിന്റെ നാട്ടുകാരി എന്നതിലുപരി ഹെസ്സെയുടെയും ഗുണ്ടര്‍ട്ടിന്റെയും നാട്ടുകാരി എന്നറിയപ്പെടാനാണ് അവള്‍ക്ക് താല്‍പര്യം. സൃഷ്ടിയുടെ ഉഷ്ണ മേഖലകളില് നിന്നും എന്നെ കുടജാദ്രിയുടെ ഊഷ്മളതയിലേക്കെത്തിച്ചത് അവളുടെ മറ്റൊരു അദ്ഭുത പ്രവൃത്തി.\nപൊടിപടലങ്ങള് അണിയലുകള് തീര്‍ത്ത എന്റെ പണിശാലയില് അവള് കടന്നുവന്ന നേരവും കാലവും എനിക്കോര്‍മയില്ല. അച്ഛന് തെയ്യക്കോപ്പുകള് സൂക്ഷിച്ച പുരയുടെ ഒരു ഭാഗത്തായിരുന്നു എന്റെയും പണിപ്പുര. പുരുഷപ്രതിമയുടെ പണിയിലായിരുന്നു മാസങ്ങളായി ഞാന്. കരിങ്കല്ലില് തുടര്‍ച്ചയായി പതിയുന്ന കല്ലുള്ളിയുടെ നാദം എന്റെ മനസ്സിലെ ഉന്മാദത്തിന് താരാട്ട് തീര്‍ത്തു.\n‘‘വേണു... ഡു യു ഗോട്ട് മീ’’ – കയ്യിലുണ്ടായിരുന്ന ബാഗ് ഒരുഭാഗത്ത് ഒതുക്കിവെച്ച് ജെനിഫര് ചോദിച്ചു.\nഅവളെ എനിക്ക് അപരിചിതയായി തോന്നിയില്ല.\nഎനിക്ക് നിന്നെ കാണണമെന്ന് തോന്നി. ഞാനിങ്ങു വന്നു.\nപാതിരൂപമായി കിടക്കുന്ന പ്രതിമയെ തൊട്ടും തലോടിയും ഇരിക്കവേ അവള് പറഞ്ഞു. ശേഷം അവളുടെ വിരലുകള് എന്നിലൂടെ ചലിച്ചു. കുളി വല്ലപ്പോഴുമായതിനാല് കരിങ്കല്‍പ്പൊടിയും വിയര്‍പ്പും ചേര്‍ന്ന് എന്റെ ശരീരം ചതുപ്പുനിലത്തെ അനുസ്മരിപ്പിച്ചു.\nഇതിന്റെ അഗ്രഭാഗം നന്നായിട്ടില്ല. അത് വൃഷണത്തില്‍നിന്ന് അല്‍പം വിട്ടുനില്‍ക്കണം - പ്രതിമയുടെ ലിംഗത്തിലേക്ക് വിരല്‍ചൂണ്ടിക്കൊണ്ട് ജെന്നിഫര് പറഞ്ഞു.\n‘മുടിഞ്ഞ കുളി’ക്കൊടുവിൽ കടുവയെ കിടുവ പിടിച്ചപ്പോൾ!\nഅത് ശരിയാണെന്ന് എനിക്കും തോന്നി. പുരുഷ നഗ്നത ഞാനത്ര സൂക്ഷ്മമായി നിരീക്ഷിച്ചിട്ടില്ലായിരുന്നു. ജനിതക ശാസ്ത്രത്തില് ഡോക്ടറേറ്റുള്ള ജെന്നിക്ക് ലിംഗത്തോടുള്ള കൗതുകം സാധാരണ പെണ്ണുങ്ങളില്‍നിന്നു വ്യത്യസ്തമായിരിക്കാം.\nകൊല്ലൂരിലേക്കുള്ള യാത്രയ്ക്കിടയില് ഞാന് അവളെ തന്നെ നോക്കിയിരിക്കുകയായിരുന്നു. വെട്ടിയൊതുക്കിയ സ്വര്‍ണ്ണ തലമുടിയും നീലകണ്ണുകളും അവളെ സുന്ദരിയാക്കി. നീളമുള്ള കൈവിരലുകള്. പക്ഷേ ഉയര്‍ന്ന ചുമലുകള്, അത് അവളുടെ അംഗനച്ചേലിന് പൊരുത്തപ്പെടാത്തതായി എനിക്ക് തോന്നി. അവള് കൊച്ചുകുഞ്ഞിനെപ്പോലെ എല്ലാം നോക്കി കാണുകയും നിര്‍ത്താതെ സംസാരിക്കുകയും ചെയ്തു.\nഅങ്ങകലെ പൈന്‍മരങ്ങളുടെ താഴ്‌വരയിലെ വീടിനെ കുറിച്ചും ചരിത്രം പഠിപ്പിക്കുന്ന അധ്യാപകരായ ജെന്നിയുടെ മാതാപിതാക്കളെക്കുറിച്ചും ഞാനോര്‍ത്തു. അവള്‍ക്ക് ജനിതക ശാസ്ത്രത്തിന് പുറമേ ചിത്രരചനയിലും സിനിമയിലും കമ്പമുണ്ട്.\n‘‘യൂ നീഡ് എ സ്റ്റിഫ് വണ്’’- ഞങ്ങളുടെ ഭാണ്ഡക്കെട്ടുകള് ഒരു മരക്കൊമ്പില് കൊളുത്തി വെയ്ക്കുകയായിരുന്നു അവള്.\n‘‘നിനക്ക് മനഃശാസ്ത്രവും വശമുണ്ട്. ശരിക്കും ജീനിയസ്’’- ഞാന് ചിരിച്ചുകൊണ്ട് പറഞ്ഞു.\nഅവളെനിക്കായി കൊണ്ടുവന്ന മെക്സിക്കന് റം ഗ്ലാസിലേക്കൊഴിച്ച് ഞാന് അത് ഒറ്റവലിക്ക് കുടിച്ചു. മൂന്നാമ്മത്തെ പെഗില് അവള് എന്റെ സുരപാനത്തിന് തടയിട്ടു.\nനിന്റെ ആര്യന് കോംപ്ലക്‌സ് തികട്ടിവരുന്നുണ്ടോ?\nപക്ഷേ, തെയ്യം ഞാനതിന്റെ വിഡിയോ ടേപ്പ് കണ്ടിട്ടുണ്ട്.\nമനുഷ്യര് ദൈവത്തിന്റെ വേഷമണിയുക, ആളുകള് അതിനെ വണങ്ങുക. കമ്യൂണിസം പറയുന്ന നിങ്ങളെല്ലാം അതിനെ അംഗീകരിക്കുക- ജെന്നി സന്ദേഹം മറച്ചുവെച്ചില്ല.\nഎന്റെ ഗ്രാമത്തില് പാര്‍ട്ടിയുടെ ലോക്കല്‍സെക്രട്ടറി തെയ്യക്കോലമണിയും. വെളിപാടുകള് വിളിച്ചുപറയും: പൈതങ്ങള്‍ക്ക് കൊണംവരുത്തണേ. കോലമഴിച്ച് വെച്ച് പിറ്റേദിവസം അയാള് വിലക്കയറ്റത്തിനെതിരെ കലക്‌ടറേറ്റ് ഉപരോധിക്കാന് പോകും. സോഷ്യലിസത്തിലേക്കുള്ള വ്യത്യസ്ത പാതകള് നിഷ്‌കളങ്കനായ ദ്രാവിഡന്റെ വിചാരങ്ങള്. ഞാന് ചിരിച്ചുകൊണ്ട് പറഞ്ഞു. ഇതൊക്കെ തമാശയായി കാണണം. അതൊക്കെ അങ്ങനെ നടന്നോട്ടെ.\nതൂക്കുകയറിന് മുൻപിൽ നിൽക്കുമ്പോഴും അവൾ അച്ഛനെ ഒാർത്തു, അമ്മയുടെ ജീവനെടുത്ത ദിവസവും\nജെന്നി ചിരിച്ചു. നെറുകയില്‍നിന്നു മൂക്കിന് തുമ്പത്തൂടെ ഒലിച്ചിറങ്ങുകയായിരുന്ന വിയര്‍പ്പുമണികള് പൊട്ടിച്ചിതറി.\nസന്ധ്യ. നേര്‍ത്ത കാറ്റ്. അതിനെക്കാള് നേര്‍ത്ത പ്രകാശം. കുടജാദ്രിയിലെ പാറപ്പരപ്പുകള് വിജനമായി.\n‘‘വേണു....’’ – അവള് എന്റെ ചുമലുകളില് കൈവെച്ചു.\nമ്യൂണിക്കിലെ എന്റെ പരീക്ഷണശാലയിലെ രാസനാളികളില് ഒന്നില് പുരുഷബീജങ്ങള് പരല്‍മീനിനെ പോലെ നീന്തിതുടിക്കുന്നത് ഞാന് കണ്ടു.\nശീതം ഉറഞ്ഞുകൂടിയ എന്റെ ഗര്‍ഭാശയം അന്നേരം നിനക്കായി മിടിച്ചു. ഞാന് വന്നത് അതിനാണ്.\n‘‘ജെന്നി....’’ - ദുര്‍ബലമായ എന്റെ ശരീരം വിറച്ചു.\nഅവളുടെ ചുണ്ടുകള് വിടര്‍ന്നു. മുലകള് എഴുന്നുവന്നു. കാറ്റിന് വേഗമേറി. പച്ചക്കുരുത്തോലയുടെ ഗന്ധം. അതോടൊപ്പം ചിലമ്പൊലി മുഴങ്ങി. ചെണ്ടയുടെ രൗദ്രതാളം. ഉവ്വേ ഉവ്വേ... ആര്‍പ്പുവിളികള്. പിണഞ്ഞുചേര്‍ന്ന ശരീരങ്ങള് പാറപ്പരപ്പില് ഞെരിഞ്ഞമര്‍ന്നു.\nമഞ്ഞള്‍ക്കുറിപോലെ പൊടിപടലങ്ങള് ഉയര്‍ന്നു... ചെണ്ടയുടെ മുറുക്കം അയഞ്ഞുവന്നു. ആര്‍പ്പുവിളികള് നിലച്ചു. കാറ്റ് നേര്‍ത്തു. പ്രകാശം അതിലേറെ നേര്‍ത്തു.\nപാറപ്പരപ്പില് കാലുകളകറ്റി വച്ച് മലര്‍ന്ന് കിടന്നുറങ്ങുന്ന ജെന്നി. ഞാനവളുടെ അടിവയറ്റിലേക്ക് നോക്കി. വെളുപ്പും ചുവപ്പും കലര്‍ന്ന നിറം. അതില്‍പ്പറ്റിപിടിച്ച് എന്റെ ശരീരത്തിലെ കരിങ്കല്‍പൊടികളും മുറിഞ്ഞുപോയ അവളുടെ മേനിയിലെ ചോരയും ചേര്‍ന്ന് വരച്ചുവെച്ചൊരു രൂപം. അത് ഗ്രിഗര്‍മെന്‍ഡലിന്റെ പിരിയന്‍ഗോവണിയായി എനിക്ക് തോന്നി.\nEnglish Summary : Aadhi Dravidam - Malayalam Short Story by K. Pradeep


‘ജിന്ന പ്രധാനമന്ത്രിയായിരുന്നെങ്കില് ഇന്ത്യ വിഭജിക്കില്ലായിരുന്നു’ വിവാദ പ്രതികരണവുമായി ദലൈലാമ\nപ്രധാനമന്ത്രിസ്ഥാനം ജിന്നക്ക് നല്‍കാനായിരുന്നു മഹാത്മാഗാന്ധിയുടെ ആഗ്രഹം. പക്ഷേ നെഹ്‌റു എതിര്‍ക്കുകയായിരുന്നു. തനിക്ക് പ്രധാനമന്ത്രിയാകാന് ആഗ്രഹമുണ്ടെന്ന് നെഹ്‌റു തുറന്നു പറഞ്ഞു.\n08 Aug, 2018 at 11:15 AM\nനെഹ്‌റുവിന് പകരം ജിന്നയെ പ്രധാനമന്ത്രിയാക്കിയിരുന്നെങ്കില് ഇന്ത്യ വിഭജിക്കപ്പെടില്ലായിരുന്നെന്ന് തിബറ്റന് ആത്മീയനേതാവ് ദലൈലാമ. ഗോവ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റിലെ വിദ്യാര്‍ഥികളുമായി നടത്തിയ പരസ്പര സമ്പര്‍ക്ക പരിപാടിക്കിടെയായിരുന്നു ദലൈലാമയുടെ വിവാദ പ്രതികരണം.\n'പ്രധാനമന്ത്രിസ്ഥാനം ജിന്നക്ക് നല്‍കാനായിരുന്നു മഹാത്മാഗാന്ധിയുടെ ആഗ്രഹം. പക്ഷേ ആ തീരുമാനത്തെ നെഹ്‌റു എതിര്‍ക്കുകയായിരുന്നു. തനിക്ക് പ്രധാനമന്ത്രിയാകാന് ആഗ്രഹമുണ്ടെന്ന് നെഹ്‌റു തുറന്നു പറഞ്ഞു. ജിന്ന പ്രധാനമന്ത്രിയായിരുന്നെങ്കില് ഇന്ത്യ വിഭജിക്കപ്പെടില്ലായിരുന്നു. അനുഭവസമ്പത്തുള്ള മനുഷ്യനാണ് നെഹ്‌റു. പക്ഷേ തെറ്റുകള് സംഭവിക്കാം' എന്നായിരുന്നു ഒരു ചോദ്യത്തിനുള്ള മറുപടിയായി ദലൈലാമ പറഞ്ഞത്.\nപിഴവുകളില്ലാതെ എങ്ങനെ തീരുമാനങ്ങളെടുക്കാമെന്ന ഒരു വിദ്യാര്‍ഥിയുടെ ചോദ്യത്തിനുള്ള മറുപടിയായിരുന്നു ദലൈലാമ നല്‍കിയത്. നെഹ്‌റുവിനെ പോലെ ഉന്നതമായ അനുഭവസമ്പത്തുള്ള ഒരാള്‍ക്കുപോലും തെറ്റുകള് സംഭവിക്കാമെന്ന് വിശദീകരിക്കുകയായിരുന്നു ഇതിലൂടെ ദലൈലാമ ചെയ്തത്.\nDalai LamaMuhammad Ali Jinnah


(mahesh bhatt) ബോളിവുഡിലെ ഡോണാണ് മഹേഷ് ഭട്ട്'; ആരോപണവുമായി ബന്ധു|actress luviena against mahesh bhatt\n' ബോളിവുഡിലെ ഡോണാണ് മഹേഷ് ഭട്ട്'; ആരോപണവുമായി ബന്ധു\nBy എന്റർടെയിൻമെന്റ് ഡെസ്ക് • 25/10/2020 at 3:19PM\nബോളിവുഡിലെ ഇൻഡസ്ട്രിയിലെ ഏറ്റവും വലിയ ഡോണാണ് മഹേഷ് ഭട്ട്. ഈ ഇൻഡസ്ട്രിയെ നിയന്ത്രിക്കുന്നത് മഹേഷാണെന്നും അദ്ദേഹത്തിന്റെ നിയമങ്ങൾ അനുസരിക്കാത്തവരുടെ ജീവിതം പ്രയാസത്തിലാകുമെന്നും ലുവിയേന ആരോപിക്കുന്നു.\nബോളിവുഡ് സംവിധായകനും നിര്‍മാതാവുമായ മഹേഷ് ഭട്ടിനെതിരെ ആരോപണവുമായി രംഗത്ത് എത്തിയിരിക്കുകയാണ് നടിയും ബന്ധുവുമായ ലുവിയേന ലോധ്. ഇൻസ്റ്റഗ്രാം വീഡിയോയിലൂടെയാണ് ലുവിയേന മഹേഷ് ഭട്ടിനെതിരെ ആരോപണം ഉന്നയിച്ചിരിക്കുന്നത്. മഹേഷ് ഭട്ടിന്റെ അനന്തരവൻ സുമിത്ത് സബർവാളിന്റെ ഭാര്യയാണ് ലുവിയേന. വിവാഹമോചനത്തിന് അപേക്ഷ നൽകിയതിന് പിന്നാലെയാണ് ആരോപണങ്ങളുമായി ലുവിയേന രംഗത്തെത്തിയത്.\nമഹേഷ് ഭട്ട് സിനിമയിൽ അവസരമില്ലാതാക്കുമെന്നും നിരവധി പേരുടെ ജീവിതമാണ് മഹേഷ് ഭട്ട് ഇത്തരത്തിൽ തകർത്തതെന്നും അയാളുടെ ഒരു ഫോൺ കോൾ മതി ഒരാളുടെ ജോലി ഇല്ലാതാകാൻ. സ്വന്തം കുടുംബത്തിന്റെയും തന്റെയും സുരക്ഷയെ കരുതിയാണ് ഇക്കാര്യങ്ങൾ എല്ലാം വെളിപ്പെടുത്തിയതെന്ന് അവർ പറയുന്നു. നാളെ തനിക്കോ കുടുംബത്തിനോ എന്തെങ്കിലും സംഭവിച്ചാൽ അതിന് ഉത്തരവാദികൾ മഹേഷ് ഭട്ട്, മുകേഷ് ഭട്ട്, സുമിത്, സഹിൽ സെഗാൾ, കുംകും സെഗാൾ എന്നിവരായിരിക്കുമെന്നും അവർ പറഞ്ഞു.\nസുമിത്ത് ബോളിവുഡില് ലഹരിമരുന്ന് വിതരണം ചെയ്യുന്നുവെന്ന് അറിഞ്ഞതോടെ താന് വിവാഹമോചനത്തിന് അപേക്ഷ നല്‍കിയത്. മഹേഷ് ഭട്ടിന് സുമിത്തിന്‍റെ ലഹരി മരുന്ന് വിതരണത്തെ കുറിച്ച് അറിയാം. മഹേഷ് ഭട്ടും കുടുംബവും തന്നെ ഉപദ്രവിക്കുകയും വീട്ടില് നിന്ന് പുറത്താക്കാന് ശ്രമിക്കുകയുമാണെന്നും ലുവിയേന പറഞ്ഞു.\nഎന്നാല് ലുവിയേനയുടെ ആരോപണം മഹേഷ് ഭട്ടിന്റെ അഭിഭാഷകന് നിഷേധിച്ചു. മഹേഷ് ഭട്ടിനെ അപകീര്‍ത്തിപ്പെടുത്തിയതിനെതിരെ പരാതി നല്‍കുമെന്നും അഭിഭാഷകന് പറഞ്ഞു.\nനടൻ സുശാന്തിന്റെ മരണവുമായി ബന്ധപ്പെട്ട് മഹേഷ് ഭട്ടിനെതിരെ നേരത്തെ ആരോപണങ്ങൾ ഉയർന്നിരുന്നു.നടി ലുവിയേന ഇത്തരത്തിലൊരു ആരോപണം ഉന്നയിച്ചിരിക്കുന്നത്. മഹേഷ് ഭട്ടിന്റെ മകളും നടിയുമായ പൂജ ഭട്ട് സംവിധാനം ചെയ്ത 'കജ്‍രരെ' എന്ന ചിത്രത്തിലൂടെയാണ് ലുവിയേന ബോളിവുഡിലെത്തുന്നത്.\nമഹേഷ് ഭട്ടിന്റെ വെബ് സീരിസിൽ ഗ്ലാമർ റാണിയായി അമല പോൾ\nനാല് നില ഓഫീസ് ക്വാറന്റൈനില് കഴിയുന്നവർക്ക് വിട്ടു നൽകി ഷാരൂഖും ഗൗരിയും


തല കീഴായി കിടന്ന് യോഗ; നടി പങ്കുവച്ച ചിത്രം ശ്രദ്ധേയമാകുന്നു | samantha ruth prabhu shares yoga picture in her instagram page\nജിവിതം പിടിച്ചുവയ്ക്കുന്നതിന്റെയും തുറന്നുവിടുന്നതിന്റെയും ഒരു 'ബാലന്‍സ്' ആണെന്ന അടിക്കുറിപ്പോടെയാണ് താരം ചിത്രം പോസ്റ്റ് ചെയ്തിരിക്കുന്നത്. ബ്രീത്തിംഗുമായി ബന്ധപ്പെട്ട ടിപ് ആണിതെന്നാണ് സൂചന\nHyderabad, First Published Apr 15, 2021, 2:16 PM IST\nഫിറ്റ്‌നസിന്റെ കാര്യത്തില് ഏറെ ജാഗ്രത പുലര്‍ത്തുന്നവരാണ് മിക്ക സിനിമാതാരങ്ങളും. സിനിമയില് സജീവമല്ലാത്ത താരങ്ങള് പോലും ഫിറ്റ്‌നസ് വിഷയങ്ങളില് കാര്യമായ ശ്രദ്ധ പുലര്‍ത്താറുണ്ട്. പലരും സമൂഹമാധ്യമങ്ങളിലൂടെ ഇതുമായി ബന്ധപ്പെട്ട ചിത്രങ്ങളും വീഡിയോകളുമെല്ലാം പങ്കുവയ്ക്കാറുമുണ്ട്.\nഇക്കൂട്ടത്തിലൊരാളാണ് സാമന്ത. വിവാഹിതയായ ശേഷം തെരഞ്ഞെടുത്ത ചിത്രങ്ങളില് മാത്രമേ സാമന്ത സഹകരിച്ചിട്ടുള്ളൂ. എങ്കിലും സോഷ്യല് മീഡിയയില് വളരെ 'ആക്ടീവ്' ആണ് താരം. യോഗയാണ് ഫിറ്റ്‌നസിന് വേണ്ടി സാമന്ത അവലംബിക്കുന്ന രീതി.\nഅതിനാല്‍ത്തന്നെ മിക്കവാറും യോഗ പോസുകളുടെ ചിത്രങ്ങളും വീഡിയോകളുമെല്ലാമാണ് സാമന്ത തന്റെ ഇന്‍സ്റ്റഗ്രാം പേജിലൂടെ പങ്കുവയ്ക്കാറുള്ളത്. ഇത്തരത്തില് ഏറ്റവും പുതുതായി സാമന്ത പങ്കുവച്ച യോഗ ചിത്രം ഇപ്പോള് ശ്രദ്ധേയമായിക്കൊണ്ടിരിക്കുകയാണ്. തല കീഴായി തൂങ്ങിക്കിടക്കുന്ന തരത്തിലാണ് ചിത്രത്തില് സാമന്തയെ കാണുന്നത്. അല്‍പം വിഷമത പിടിച്ചൊരു പോസ് ആണിതെന്നാണ് പലരും അഭിപ്രായപ്പെടുന്നത്.\nജീവിതം പിടിച്ചുവയ്ക്കുന്നതിന്റെയും തുറന്നുവിടുന്നതിന്റെയും ഒരു 'ബാലന്‍സ്' ആണെന്ന അടിക്കുറിപ്പോടെയാണ് സാമന്ത ചിത്രം പോസ്റ്റ് ചെയ്തിരിക്കുന്നത്. ബ്രീത്തിംഗുമായി ബന്ധപ്പെട്ട ടിപ് ആണിതെന്നാണ് സൂചന. എന്തായാലും സ്ത്രീകളടക്കം നിരവധി പേരാണ് സാമന്തയുടെ യോഗ ചിത്രത്തിന് പ്രതികരണമറിയിച്ച് എത്തിയിരിക്കുന്നത്. ഏറെ പ്രചോദനം നല്‍കുന്നതാണ് ചിത്രമെന്നാണ് അധികപേരും കുറിച്ചിരിക്കുന്നത്.\nAlso Read:- പരിശീലകനെ കടത്തിവെട്ടി ടൈഗര്; ഫിറ്റ്‌നസ് പ്രേമികള് ഇഷ്ടപ്പെടും ഈ വീഡിയോ...\nLast Updated Apr 15, 2021, 2:16 PM IST


രാഷ്ട്രീയം ഉപേക്ഷിച്ച് വി.കെ. ശശികല | Global Indian News\nHome Breaking news രാഷ്ട്രീയം ഉപേക്ഷിച്ച് വി.കെ. ശശികല\nതമിഴ്‌നാട്ടില് നിയമസഭാ തെരഞ്ഞെടുപ്പ് പടിവാതില്‍ക്കല് എത്തിനില്‍ക്കേ എഐഎഡിഎംകെ മുന് ജനറല് സെക്രട്ടറി വി. കെ. ശശികല രാഷ്ട്രീയം ഉപേക്ഷിച്ചു. പത്രക്കുറിപ്പിലൂടെയാണ് ശശികല ഇക്കാര്യം അറിയിച്ചത്. എഐഎഡിഎംകെ പ്രവര്‍ത്തകരോട് യോജിച്ചു നില്‍ക്കണമെന്നും നിയമസഭ തെരഞ്ഞെടുപ്പില് ഡിഎംകെ പരാജയപ്പെടുമെന്ന് ഉറപ്പാക്കണമെന്നും ശശികല ആവശ്യപ്പെട്ടു.\nതമിഴ്‌നാട്ടിലെ രാഷ്ട്രീയ സമവാക്യങ്ങള് മാറുമെന്നും ശശികലയുടെ നേതൃത്വത്തില് സര്‍ക്കാര് രൂപീകരിക്കുമെന്ന് ടിടിവി ദിനകരന് പ്രഖ്യാപിച്ചതിന് പിന്നാലെയാണ് അപ്രതീക്ഷിത നീക്കം. അനധികൃത സ്വത്തു സമ്പാദന കേസില് അറസ്റ്റിലായ ശശികല നാലു വര്‍ഷത്തെ ജയില്‍വാസത്തിനു ശേഷം ഫെബ്രുവരിയിലാണ് ചെന്നൈയില് തിരികെയെത്തിയത്.\nPrevious articleകോന്നിയില് അടൂര് പ്രകാശിനും റോബിന് പീറ്റര്‍ക്കുമെതിരെ പോസ്റ്റര് പതിച്ചത് കാറിലെത്തിയ സംഘം\nNext articleകൊവാക്സിൻ 81 ശതമാനം ഫലപ്രദമെന്ന് കമ്പനി


1980 കളുടെ ആരംഭത്തിൽത്തന്നെ ഏതു സാധനവും ലഭിക്കാവുന്ന അടൂരിലെ ഏക കടയായി ആശാ ഫാൻസി മാറിയിരുന്നു. ഞാൻ ഗൾഫിൽ നിന്നും അവധിക്കു വന്നിരുന്ന സമയത്തു ചില സാധനങ്ങൾ കടയിൽ ലഭ്യമല്ലാതിരുന്നത് ഏതാനും ദിവസങ്ങൾക്കുള്ളിൽ എത്തിച്ചു തരുവാനുള്ള മഹാമനസ്കതയും ഈ സ്ഥാപനത്തിൻറ്റെ നടത്തിപ്പുകാർ കാണിക്കുകയുണ്ടായി. എന്നോടുള്ള വ്യക്തിപരമായ അടുപ്പംകൊണ്ടോ മമതകൊണ്ടോ അല്ലാ അവരത് ചെയ്തതെന്ന് തീർച്ച; കാരണം, മറ്റു പലർക്കും ഈ സേവനം അവർ ചെയ്തിട്ടുണ്ട്. ഒരു സാധനവും ലഭ്യമല്ലായെന്നു പറയരുത് എന്നാണ് അവരുടെ നയം എന്നു ഞാൻ പിന്നീട് മനസ്സിലാക്കി. ഇപ്പോൾ ലഭ്യമല്ല; പക്ഷെ വരുത്തിത്തരാം എന്നേ അവർ എപ്പോഴും പറഞ്ഞിട്ടുള്ളൂ. സുസ്മേരവദനരായി കസ്റ്റമേഴ്സിനോട് ഇടപെടുന്ന ബിജോയിയുടെയും റെജിയുടെയും പരിശീലനം മൂലമാകാം അവിടുത്തെ എല്ലാ തൊഴിലാളികളും വളരെ മര്യാദക്ക് ജനങ്ങളുമായി ഇടപെടുന്നവരാണ്. മനു, കോശി എന്നിവർ വർഷങ്ങളായി കസ്റ്റമേഴ്സിൻറ്റെ ആവശ്യം അറിഞ്ഞു അവ നിറവേറ്റാൻ സമർപ്പിതരായവരെപ്പോലെയാണ് ആളുകളുമായി ഇടപെടുന്നത്.


ബജ്‌രംഗ് പ്രവര്‍ത്തകര് കൊന്ന ബഷീര് ജീവന് രക്ഷിച്ച കഥ ഓര്‍മിച്ച് പ്രഭാകര് - MALABAR FLASH\nHome karnadaka Mangalore Murder News കര്‍ണ്ണാടക മംഗലാപുരം ബജ്‌രംഗ് പ്രവര്‍ത്തകര് കൊന്ന ബഷീര് ജീവന് രക്ഷിച്ച കഥ ഓര്‍മിച്ച് പ്രഭാകര്\nബജ്‌രംഗ് പ്രവര്‍ത്തകര് കൊന്ന ബഷീര് ജീവന് രക്ഷിച്ച കഥ ഓര്‍മിച്ച് പ്രഭാകര്\nമംഗളുരു: ബജ്‌രംഗ് ദള് പ്രവര്‍ത്തകര് വെട്ടിപരിക്കേല്‍പ്പിച്ചതിനെ തുടര്‍ന്ന് കൊല്ലപ്പെട്ട അഹമ്മദ് ബഷീറിന്റെ മരണം ഇപ്പോഴും പ്രഭാകരന് ഉള്‍കൊള്ളാന് കഴിയുന്നില്ല.[www.malabarflash.com]\nബഷീറിനെ അറിയുന്ന ആര്‍ക്കും അദ്ദേഹത്തോട് ഉപദ്രവിക്കാന് കഴിയില്ലെന്ന് അത്രക്കും ഉറപ്പാണ് സുഹൃത്തും അയല്‍വാസിയുമായ പ്രഭാകരന്. അത്രമാത്രം സഹജീവികളോട് കാരുണ്യം കാണിക്കുന്നവനായിരുന്നു തന്റെ സുഹൃത്ത്. സഹായം ചോദിച്ചെത്തുന്ന ഒരാളെയും വെറും കയ്യോടെ മടക്കി അയച്ചിട്ടില്ലെന്നും പ്രഭാകരന് സാക്ഷ്യപ്പെടുത്തുന്നു. സഹായം നല്‍കുന്നത് ജാതിയോ മതമോ ബഷീര് കണക്കിലെടുത്തിയിരുന്നില്ല.\nപ്രഭാകരനും ഉണ്ട് ബഷീറിനോട് തീരാത്ത കടപ്പാട്. താന് ഇപ്പോഴും ജീവിച്ചിരിക്കുന്നത് ബഷീറിന്റെ കൃത്യ സമയത്തെ ഇടപെടല് കൊണ്ടാണെന്ന് അദ്ദേഹം പറയുന്നു.\n25 വര്‍ഷം മുന്‍പ് ഗള്‍ഫില് വച്ച് ഒരു കൂട്ടം ആക്രമികള് പ്രഭാകരനെ ലക്ഷ്യം വച്ചെത്തിയപ്പോള് രക്ഷപ്പെടുത്തിയത് ബഷീറായിരുന്നു. 1993ലായിരുന്നു അത്. സൗദിയില് നിന്ന് പ്രവാസികളായ ഒരു കൂട്ടം ആളുകള് ആക്രമിക്കാനെത്തിയപ്പോള് പ്രഭാകരന് ഞങ്ങളുടെ കൂടെയുള്ളവനാണ്. അവനെ തൊടാന് ആരെയും അനുവദിക്കില്ലെന്ന് പറഞ്ഞ് ബഷീറെത്തിയപ്പോഴാണ് അവര് തന്നെ വിട്ടു പോയത്- പ്രഭാകരന് ഓര്‍മിക്കുന്നു.\nകഴിഞ്ഞ ബുധനാഴ്ച വൈകീട്ട് മംഗളൂരുവില് ഉണ്ടായ ആക്രമസംഭവങ്ങളില് ബജ്‌രംഗ്ദള് പ്രവര്‍ത്തകനായ ദീപക് റാവു കൊല്ലപ്പെട്ടിരുന്നു. തുടര്‍ന്നുണ്ടായ സംഘര്‍ഷത്തിനിടെയാണ് മംഗളൂരു കൊട്ടാര ചൗക്കിയില് വച്ച് ഒരു സംഘം ബഷീറിനെ കൊലപ്പെടുത്താന് ശ്രമിച്ചത്. കൊട്ടാരയില് ഫാസ്റ്റ് ഫുഡ് ഹോട്ടല് നടത്തിവരുകയായിരുന്നു ബഷീര്.\nരാത്രി കടയടയ്ക്കാന് നേരം കടയിലേക്ക് കയറിവന്ന ഏഴംഗ സംഘം വെട്ടിപ്പരിക്കേല്‍പ്പിക്കുകയായിരുന്നു. പരിക്കേറ്റ് റോഡിലേക്ക് ഇറങ്ങി സഹായത്തിന് കേഴുന്നതിനിടെ അതുവഴി വന്ന ആംബുലന്‍സ് ഡ്രൈവര് ശേഖറാണ് ബഷീറിനെ ആശുപത്രിയില് എത്തിച്ചത്. ചികില്‍സയിലിരിക്കെ ഞായറാഴ്ച അദ്ദേഹം മരിക്കുകയായിരുന്നു.


Malayalam news || കമല്‍ഹാസിനു വീണ് പരുക്കേറ്റു; ശസ്‌ത്രക്രിയയ്‌ക്കു വിധേയനാക്കി\nകമല്‍ഹാസിനു വീണ് പരുക്കേറ്റു; ശസ്‌ത്രക്രിയയ്‌ക്കു വിധേയനാക്കി\nകോണിപ്പടിയില്‍നിന്നു വീണു നടന് കമല്‍ഹാസിനു പരുക്കേറ്റു. വലതുകാലിന്റെ അസ്ഥിക്ക് പൊട്ടലുണ്ട്. ചെന്നൈ ആല്‍വാര്‍പേട്ടിലെ വീട്ടില്‍വച്ച് വ്യാഴാഴ്‌ച രാവിലെയാണ് സംഭവം. ചെന്നൈ അപ്പോളോ ആശുപത്രിയില് പ്രവേശിപ്പിച്ച കമല്‍ഹാസനെ ശസ്‌ത്രക്രിയയ്‌ക്കുവിധേയമാക്കി. ആരോഗ്യനില തൃപ്‌തികരമാണെന്നം രണ്ടുമൂന്നു ദിവസംകൂടി ആശുപത്രിയില് കഴിയേണ്ടിവരുമെന്നും ഡോക്ടര്‍മാര് അദ്ദേഹത്തെ അറിയിച്ചിട്ടുണ്ട്. ടി.കെ. രാജീവ് കുമാര് സംവിധാനം ചെയ്യുന്ന സബാഷ് നായിഡുവിന്റെ ഒരു മാസത്തെ ചിത്രീകരണം യുഎസില് പൂര്‍ത്തിയാക്കി അടുത്തിടെയാണു കമല്‍ഹാസന് മടങ്ങിയെത്തിയത്. മകള് ശ്രുതി ഹാസനും ഈ ചിത്രത്തില് അഭിനയിക്കുന്നുണ്ട്. അച്ഛന് സുഖംപ്രാപിച്ചു വരികയാണെന്നു മകള് ശ്രുതിഹാസന് ട്വീറ്റ് ചെയ്‌തു.


മെട്രോ നിരക്കുകളിൽ ഇളവ് പ്രഖ്യാപിച്ചു, 20 രൂപയ്ക്ക്5സ്‌റ്റേഷന് വരെ സഞ്ചരിക്കാം.\nകൊച്ചി: മെട്രോ നിരക്കുകളിൽ ഇളവ് പ്രഖ്യാപിച്ചു.6സ്ലാബുകളായിരുന്ന നിരക്കുകൾ4ആയി കുറച്ചു. 10, 20, 30, 50 എന്നിങ്ങനെയാകും പുതിയ നിരക്കുകൾ. നേരത്തെ ഇത് 10, 20, 30, 40, 50, 60 എന്നിങ്ങനെയായിരുന്നു. പുതിയ നിരക്ക് പ്രാബല്യത്തിൽ വരുന്നതോടെ 20 രൂപ ടിക്കറ്റ് എടുക്കുന്ന ഒരാൾക്ക്5സ്റ്റേഷനുകൾ വരെ സഞ്ചരിക്കാം. 30 രൂപയ്ക്കു 12 സ്റ്റേഷനുകൾ വരെയും 50 രൂപയ്ക്കു 12 സ്റ്റേഷനുകളിൽ കൂടുതലും സഞ്ചരിക്കാം.\nകൊച്ചി വൺ കാർഡുള്ളവർക്കു 10 ശതമാനം ഇളവു ലഭിക്കും. വീക്ക് ഡേ പാസ് 110 (പഴയ നിരക്ക് 125), വീക്കെൻഡ് പാസ് 220 (പഴയ നിരക്ക് 250) എന്നിങ്ങനെയാണു കുറച്ചത്. കോവിഡ് സാഹചര്യം കണക്കിലെടുത്താണു നിരക്ക് കുറച്ചതെന്നു അധികൃതർ പറഞ്ഞു. കൊച്ചി വൺ കാർഡിന്റെ കാലാവധി കഴിഞ്ഞവർക്കു പ്രത്യേക ഫീസില്ലാതെ പുതിയ കാർഡ് നൽകുമെന്നു കെഎംആർഎൽ എംഡി അൽകേഷ് കുമാർ ശർമ പറഞ്ഞു.\nകാലാവധി കഴിഞ്ഞ കാർഡുകളിലെ ബാലൻസ് പുതിയ കാർഡുകളിലേക്കു മാറ്റി നൽകും. ലോക്ഡൗൺ കാലത്തു യാത്ര ചെയ്യാതിരുന്നതു മൂലം ആർക്കും പണം നഷ്ടമാകില്ലെന്നും അദ്ദേഹം വ്യക്തമാക്കി. പുതിയ ഉപയോക്താക്കൾക്കും കൊച്ചി വൺ കാർഡുകൾ7മുതൽ ഒക്ടോബർ 22 വരെ 150 രൂപ ഇഷ്യൂൻസ് ഫീസില്ലാതെ വാങ്ങാൻ അവസരമുണ്ട്. വാർഷിക ഫീസായി 75 രൂപയും റീചാർജ് ഫീസായി5രൂപയും ഈടാക്കും. ഷോപ്പിങ് ഒാഫറുകളും കാർഡുകളിൽ ലഭ്യമാണ്. ടോൾ ഫ്രീ നമ്പർ: 1800 425 0355.


Sajith: "നാട്ടിൽ പോകുമ്പോ ചില ബന്ധു വീടുകളിലൊക്കെ ചെല്ലുമ്…" - സൗത്ത് ഇന്ത്യയിലെ ആദ്യത്തെ മാസ്റ്റഡോൺ കമ്മ്യൂണിറ്റി!\nNov 12, 2018, 16:59\nഈയാഴ്ച അവസാനം നാട്ടിൽ പോവാണ്. വീട്ടിൽ ഇന്റർനെറ്റൊന്നുമില്ല, വീട്ടിലൊട്ടിരിക്കാനും പോണില്ല. ആനസൈറ്റിന്റെ ഭരണചക്രം വിശ്വസ്തരായ ഒന്നോ രണ്ടോ അനുചരന്മാരെ ഏൽപ്പിക്കണോ അതോ അതൊന്നുമില്ലാതെ തന്നെ ടൂട്ടുകൾ അനർഗ്ഗളനിർഗളം ഒഴുകിക്കൊണ്ടിരിക്കുമോ എന്നതിനെപ്പറ്റി ചെറിയ ആശങ്കയുണ്ട്.\nനാട്ടിൽ പോകുമ്പോ ചില ബന്ധു വീടുകളിലൊക്കെ ചെല്ലുമ്പോ ആണുങ്ങളെല്ലാം പ്രമാണിമാരായി സ്വീകരണ മുറിയിലിരുന്ന് സമൂഹത്തെ നേരിടുന്ന വെല്ലുവിളികൾ ചർച്ച ചെയ്യുകയും തീരുമാനങ്ങളെടുക്കുകയും പെണ്ണുങ്ങളെല്ലാം അടുക്കളയിലിരുന്ന് അവർക്ക് ചായ പലഹാരങ്ങൾ ഉണ്ടാക്കികൊടുക്കുകയും പ്രാതൽ ഉച്ചയൂണ് അത്താഴം വിരുന്നുകാർക്ക് ഭക്ഷണം തയാറാക്കൽ എന്നീ ജോലികൾ ചെയ്തുകൊണ്ടേയിരിക്കുന്നതുമായ ഒരു പരിപാടിയുണ്ട്.\nപുരുഷപ്രമാണിമാർക്ക് സ്വന്തമായൊരു കട്ടൻ ചായ പോലും ഉണ്ടാകാനുള്ള കെൽപ്പുണ്ടാവില്ല.\nNov 14, 2018, 23:46 ·2· 1 · 2\nNov 14, 2018, 23:51\nഈ ചീഞ്ഞു നാറിയ സാമൂഹ്യവ്യവസ്ഥയോടെനിക്ക് അറപ്പാണ് വെറുപ്പാണ് കലിപ്പാണ്അരിശമാണ്.\nഇവിടെ പറഞ്ഞ് ഇത്തിരി പ്രഷർ റിലീസ് ചെയ്തെന്നേ ഉള്ളൂ. ആരെയും നന്നാക്കാനൊന്നും പരിപാടിയില്ല. കിട്ടുന്ന ഭക്ഷണം വാങ്ങി വെട്ടി വിഴുങ്ങി തിരിച്ചു വരിക എന്നതു മാത്രമാണ് തൽക്കാലത്തെ പരിപാടി.\nറിട്ടയർ ഒക്കെ ചെയ്ത് റിലാക്സ് ചെയ്യുന്ന കാലത്ത് സാമൂഹ്യപുനരുദ്ധാരണം ഒരു ഹോബിയായി കൊണ്ടുനടക്കാനാണ് ദീർഘകാല പരിപാടി.\nNov 15, 2018, 04:58\n@sajith കാണൂ: https://youtu.be/R-Sk7fQGIjE\nNov 15, 2018, 15:21\n@rajeesh അദ്ദന്നെ സീൻ. കണ്ടു മതിയായി. :-(\nകല്യാണമൊക്കെ കഴിക്കുന്നതിനു മുൻപ് ബെങ്കളൂരുവിൽ ഒറ്റയ്ക്കു താമസിച്ചിരുന്ന കാലത്ത് ചിലപ്പോ വീട്ടീന്നു വിളിക്കുമ്പോ ഞാൻ വെപ്പോ പാത്രം കഴുക്കോ ഒക്കെയായിരിക്കും. അപ്പൊ ഒരു അയ്യോ പാവം പറച്ചിലുണ്ട്, അമ്മ വകയും അനിയത്തി വകയും. ഒരു കുത്തു വെച്ചു കൊടുക്കാൻ തോന്നും.


India's Medal Winners at Tokyo Olympics 2020: ഇന്ത്യയുടെ ഏഴ് നക്ഷത്രങ്ങള്; ടോക്കിയോയില് ചരിത്രം കുറിച്ചവര് | Indian Express Malayalam\nindias medal winners at tokyo olympics 2020\nആദ്യമായാണ് ഇന്ത്യ ഒളിംപിക്സില് ഏഴ് മെഡല് നേടുന്നത്\nUpdated: August 8, 2021 12:24:24 pm\nTokyo Olympics 2020: നീരജ് ചോപ്രയുടെ സ്വര്‍ണ നേട്ടം ഇന്ത്യയിലെ 130 കോടിയിലധികം വരുന്ന ജനങ്ങളുടെ ഹൃദയം കീഴടക്കി. പലരും സന്തോഷം കാരണം കണ്ണീരണിഞ്ഞു. ഇന്ത്യയുടെ ദേശീയ ഗാനം പ്രധാന വേദിയില് മുഴങ്ങി കേട്ടപ്പോള് അത് മറ്റൊരു ചരിത്രം കൂടിയായി.\nടോക്കിയോയിലെ ഇന്ത്യയുടെ അവസാന ഇവന്റ് ആയിരുന്നു ജാവലിന് ത്രോ. സ്വര്‍ണമണിഞ്ഞാണ് നീരജ് ചോപ്ര ഇന്ത്യയുടെ പോരാട്ടം അവസാനിപ്പിച്ചത്. ഏഴ് മെഡലുകള്, ഒരു സ്വര്‍ണം, രണ്ട് വെള്ളി, നാല് വെങ്കലം. സ്വര്‍ണത്തിന്റെ അത്ര തിളക്കമുണ്ടായിരുന്നു ഓരോന്നിനും.\n1. മീരാബായി ചാനു ( വെള്ളി, ഭാരോദ്വഹനം)\nമീരാബായി ചാനുവാണ് ടോക്കിയോയിലെ ഇന്ത്യയുടെ മെഡല് പട്ടികയിലേക്ക് ആദ്യ സംഭാവന നടത്തിയത്. 49 കിലോഗ്രാം ഭാരോദ്വഹനത്തില് വെള്ളിയുമായി. രണ്ട് റൗണ്ടുകളിലുമായി 202 കിലോ ഗ്രാമാണ് മീരാബായി ഉയര്‍ത്തിയത്. 21 വര്‍ഷത്തെ കാത്തിരിപ്പിന് ശേഷമാണ് ഭാരോദ്വഹനത്തില് ഇന്ത്യയ്ക്ക് മഡല് നേട്ടം. ഒളിംപിക്സ് ചരിത്രത്തില് തന്നെ ആദ്യ ദിനത്തില് ഇന്ത്യ മെഡല് പട്ടികയിലെത്തുകയും ചെയ്തു മണിപ്പൂരില് നിന്നെത്തിയ 26 കാരിയുടെ പ്രകടനം കൊണ്ട്.\n2. പി.വി സിന്ധു (വെങ്കലം, ബാഡ്മിന്റണ്)\nബാഡ്മിന്റണില് തുടര്‍ച്ചയായ രണ്ടാം ഒളിംപിക്സിലും മെഡല് നേട്ടവുമായി സിന്ധു തിളങ്ങി. ഈ നേട്ടം കൈവരിക്കുന്ന ആദ്യ ഇന്ത്യന് വനിതയും, രണ്ടാമത്തെ ഇന്ത്യന് അത്ലീറ്റ് ആകാനും സിന്ധുവിനായി. ചൈനയും ഹി ബിങ് ജിയാവോയെ 21-13, 21-15 എന്ന സ്കോറില് നേരിട്ടുള്ള സെറ്റുകള്‍ക്കാണ് ഹൈദരബാദുകാരി പരാജയപ്പെടുത്തിയത്.\nPhoto: Twitter/ BAI Media\n3. ലവ്ലിന ബോർഗോഹൈൻ (വെങ്കലം, ബോക്സിങ്)\nവിജേന്ദര് സിങ്ങിനും മേരി കോമിനും ശേഷം ഒളിംപിക്സില് മെഡല് നേടുന്ന ആദ്യ ഇന്ത്യന് ബോക്സറാണ് ലവ്ലിന. ചൈനീസ് തായ്പെയുടെ നെയിന് ചിന് ചെന്നിനെ ക്വാര്‍ട്ടറില് പരാജയപ്പെടുത്തിയാണ് ലവ്ലിന മെഡല് ഉറപ്പിച്ചത്. സെമി ഫൈനലില് നിലവിലെ ലോക ചാമ്പ്യയായ ബുസെനാണ് സുര്‍മെനെലിയോട് പരാജയപ്പെട്ടു. 23 കാരിയായ ലവ്ലിന അസാം സ്വദേശിയാണ്.\n4. രവി കുമാര് ദഹിയ (വെള്ളി, ഗുസ്തി)\nതന്റെ ആദ്യ ഒളിംപിക്സില് തന്നെ 57 കിലോ ഗ്രാം വിഭാഗം ഫ്രീസ്റ്റൈലില് മെഡല് നേട്ടം. വ്യക്തിഗത വിഭാഗത്തില് വെള്ളി നേടുന്ന ഏഴാമത്തെ ഇന്ത്യക്കാരന്. സോനിപത്തില് ജനിച്ചു വളര്‍ന്ന രവി കുമാര് ഫൈനലില് ലോക ചാമ്പ്യനായ റഷ്യയുടെ സവുര് ഉഗേവിനോടാണ് പരാജയപ്പെട്ടത്.\n5. ഹോക്കി (വെങ്കലം, പുരുഷ വിഭാഗം)\n41 വര്‍ഷത്തെ കാത്തിരിപ്പിനൊടുവില് ഹോക്കിയില് ഇന്ത്യയ്ക്ക് മെഡല്. വെങ്കല മെഡല് മത്സരത്തില് ജര്‍മനിയോട് 5-4 എന്ന സ്കോറിനാണ് വിജയം. 1-3 എന്ന നിലയില് പിന്നില് നിന്ന ശേഷം അതിശയകരമായ തിരിച്ചു വരവിലൂടെയായിരുന്നു ചരിത്രം കുറിച്ചത്. ടോക്കിയോയിലെ ഇന്ത്യയുടെ അഞ്ചാം മെഡലായിരുന്നു ഹോക്കിയിലൂടെ നേടിയത്.\nPhoto: Twitter/ Hockey India\n6. ബജ്രംഗ് പൂനിയ (വെങ്കലം, ഗുസ്തി)\nടോക്കിയോയിലെ ഇന്ത്യയുടെ ഉറച്ച മെഡല് പ്രതീക്ഷയായിരുന്നു ബജ്രംഗ് പൂനിയ. ഗോദയില് നിന്ന് പൂനിയ സ്വര്‍ണ കൊണ്ടു വരുമെന്നായിരുന്നു കരുതിയിരുന്നതെങ്കിലും വെങ്കലം കൊണ്ട് തൃപ്തിപ്പെടേണ്ടി വന്നു. ഖസാക്കിസ്ഥാന്റെ ഡൗലറ്റ് നിയാസ്ബെക്കോവിനെ 8-0 എന്ന സ്കോറിനാണ് വെങ്കല പോരാട്ടത്തില് താരം കീഴടക്കിയത്.\n7. നീരജ് ചോപ്ര (സ്വര്‍ണം, ജാവലിന് ത്രോ)\nഇന്ത്യയുടെ ഒളിംപിക് ചരിത്രത്തില് അത്ലറ്റിക്സിലെ ആദ്യ മെഡല്, അതും സ്വര്‍ണം. അഭിനവ് ബിന്ദ്രയ്ക്ക് ശേഷം വ്യക്തിഗത വിഭാഗത്തിലെ ആദ്യ സ്വര്‍ണ നേട്ടം. ജാവലിന് ത്രോയില് 87.58 മീറ്റര് എറിഞ്ഞാണ് നീരജ് ഇന്ത്യയ്ക്കായി പുതിയ ചരിത്രം കുറിച്ചത്.\nScreengrab from Olympics Telecast\nഇത് ആദ്യമായാണ് ഇന്ത്യ ഒളിംപിക്സില് ഏഴ് മെഡല് നേടുന്നത്. 69 ഇനത്തിലായി 126 അത്ലീറ്റുകളാണ് ഇന്ത്യയെ പ്രതിനിധീകരിച്ച് ടോക്കിയോയില് മത്സരിച്ചത്.\nWeb Title: Indias medal winners at tokyo olympics 2020


ലഹരിമരുന്ന് പ്രതി അനൂപ് ബിനീഷിൻറെ ബിനാമി: ഇ.ഡി | Sutharya Keralam\nലഹരിമരുന്ന് പ്രതി അനൂപ് ബിനീഷിൻറെ ബിനാമി: ഇ.ഡി\nബിനീഷ് കോടിയേരി(Bineesh Kodiyeri) ലഹരിമരുന്ന് കേസ് പ്രതി അനൂപിനെ (Drug Case Defendant Anoop) ബിനാമിയാക്കി (Benami) ബെംഗളുരുവിൽ നിരവധി ബിസിനസ്സുകൾ ചെയ്തതായി എൻഫോഴ്സ്മെന്റ് ഡയറക്ടറേറ്റ് (Enforcement Directorate). എന്നാൽ അനൂപിൻറെ ലഹരിമരുന്ന് ഇപാടുകൾ ബിനീഷ് കോടിയേരിക്ക് അറിയില്ലെന്ന് പറയുന്നത് വിശ്വാസയോഗ്യമല്ല. കേരളത്തിലിരുന്നുകൊണ്ട് അനൂപിനെ നിയന്ത്രിച്ചിരുന്നത് ബിനീഷ് കോടിയേരിയാണെന്നും ഇ.ഡി പറയുന്നു.\nകഴിഞ്ഞ ദിവസം അറസ്റ്റ് ചെയ്ത ബിനീഷിനെ വിൽസൺ ഗാർഡൻ പോലീസ് സ്റ്റേഷനിലെ ലോക്കപ്പിലാണ് പാർപ്പിച്ചിരുന്നത്. ഇന്ന് രാവിലെ എട്ടേകാലോടെ ഇ.ഡി.ആസ്ഥാനത്തേക്ക് എത്തിച്ച ബിനീഷിനെ ചോദ്യം ചെയ്യാൻ തുടങ്ങി.\nഞെട്ടിപ്പിക്കുന്ന വിവരങ്ങളാണ് ബിനീഷിനെ കസ്റ്റഡിയിൽ ലഭിക്കുന്നതിനായി ഇ.ഡി. കോടതിയിൽ ചൂണ്ടിക്കാട്ടിയത്. അനൂപും ബിനീഷും തമ്മിൽ വളരെ അടുത്ത സൗഹൃദമാണ് ഉണ്ടായിരുന്നത്. അനൂപും ബിനീഷും നിരവധി തവണ ഫോണിൽ സംസാരിച്ചിട്ടുണ്ട്. അറസ്റ്റിന് മുമ്പ് അനൂപ് മുഹമ്മദ് ബിനീഷുമായി സംസാരിച്ചിരുന്നു.\nബിനീഷ് സ്ഥിരമായി ബെംഗളുരുവിൽ സന്ദർശനം നടത്തിയിട്ടുണ്ട്.ബെംഗളുരുവിൽ അനൂപിനെ നിയന്ത്രിച്ചിരുന്നത് ബിനീഷായിരുന്നു. സിനിമ-രാഷ്ട്രീയ മേഖലയിൽ വൻ സ്വാധീനമുളളയാളാണ് ബിനീഷ്. വലിയതോതിൽ പണം കൈമാറിയിട്ടുണ്ട്. അനൂപിന് പണം വന്ന അക്കൗണ്ടുകളെല്ലാം ബിനീഷിന് നേരത്തേ അറിയാവുന്നവരുടേതാണെന്നും ഇ.ഡി.പറഞ്ഞു.\nബിനീഷ് അനൂപിന് വേണ്ടി ബെംഗളുരുവിൽ പ്രവർത്തിക്കുകയായിരുന്നുവെന്നാണ് ഇതിൽ നിന്ന് മനസ്സിലാകുന്നത്. ഈ സാഹചര്യത്തിൽ ബിനീഷിൽ നിന്ന് കൂടുതൽ വിവരങ്ങൾ അറിയേണ്ടതുണ്ട്. അനൂപ് മുഹമ്മദിനെ ഒപ്പമിരുത്തി ചോദ്യം ചെയ്യേണ്ടതുണ്ടെന്നും ഇ.ഡി.കോടതിയിൽ പറഞ്ഞു.\nനാലുദിവസത്തേക്കാണ് കസ്റ്റഡി കാലാവധി. അവസാനദിവസം ഒന്നിച്ചിരുത്തി ചോദ്യം ചെയ്യുന്നതിനായി അനൂപിനെ കസ്റ്റഡിയിലെടുക്കാനുളള നടപടികൾ ഇ.ഡി.ആരംഭിച്ചുകഴിഞ്ഞു. കളളപ്പണം വെളുപ്പിക്കൽ നിരോധിത നിയമത്തിലെ വകുപ്പുകൾ പ്രകാരമാണ് ബിനീഷിനെതിരെ കേസെടുത്തിരിക്കുന്നത്. മൂന്നുമുതൽ ഏഴുവരെ വർഷം തടവുലഭിക്കാവുന്നതാണ് കുറ്റകൃത്യം.\nPrevious articleവിവാഹത്തിനു വേണ്ടി മാത്രമായി മതം മാറുന്നത് അംഗീകരിക്കാനാവില്ല; ഹൈക്കോടതി\nNext articleമൊബൈല് നിരക്കുകള് ആറു മാസത്തിനുള്ളില് ഉയര്‍ത്തിയേക്കും


കര്‍ഷക സമരം: ശശി തരൂര് ഉള്‍പ്പെടെ എട്ട് പേര്‍ക്കെതിരെ രാജ്യദ്രോഹക്കുറ്റത്തിന് കേസ് – Chandrika Daily\nBy web desk3Friday January 29, 2021 10:20 am\nകര്‍ഷക സമരം: ശശി തരൂര് ഉള്‍പ്പെടെ എട്ട് പേര്‍ക്കെതിരെ രാജ്യദ്രോഹക്കുറ്റത്തിന് കേസ്\nഉത്തര്‍പ്രദേശ് പൊലീസാണ് ഇവര്‍ക്കെതിരെ കേസെടുത്തത്\nലഖ്‌നൗ: ശശി തരൂര് എംപി, മാധ്യമ പ്രവര്‍ത്തകന് രാജ്ദീപ് സര്‍ദേശായി എന്നിവരടക്കം എട്ട് പേര്‍ക്കെതിരെ രാജ്യദ്രോഹക്കുറ്റത്തിന് കേസെടുത്തു. ഉത്തര്‍പ്രദേശ് പൊലീസാണ് ഇവര്‍ക്കെതിരെ കേസെടുത്തത്. റിപ്പബ്ലിക് ദിനത്തിലെ സംഘര്‍ഷങ്ങളുമായി ബന്ധപ്പെട്ടാണ് കേസ്.\nമൃണാള് പാണ്ഡെ, വിനോദ് കെ ജോസ് എന്നീ മാധ്യമ പ്രവര്‍ത്തകര്‍ക്കെതിരെയും കേസുണ്ട്. മധ്യ ഡല്‍ഹിയില് കര്‍ഷകന് മരണമടഞ്ഞതുമായി ബന്ധപ്പെട്ടു സാമൂഹിക മാധ്യമങ്ങളില് തെറ്റിദ്ധാരണാജനകമായ സന്ദേശങ്ങള് പോസ്റ്റ് ചെയ്‌തെന്നാണ് ഇവര്‍ക്കെതിരായ കുറ്റം.\nട്രാക്ടര് റാലിയുമായി ബന്ധപ്പെട്ട് സാമൂഹിക മാധ്യമങ്ങളിലെ പോസ്റ്റുകള്‍ക്കെതിരെ ലഭിച്ച പരാതിയിലാണ് നടപടി. 153 (എ), 153 ( ബി ) വകുപ്പുകളും, 124 (എ), 120 വകുപ്പുകളാണ് ഇവര്‍ക്കെതിരെ ചുമത്തിയത്.


ജ്ഞാന വിജ്ഞാനങ്ങള് പ്രചരിപ്പിക്കുകയും സംസ്‌കരണവും ശുദ്ധീകരണവും സാധിക്കുകയുമാണ് പ്രവാചകദൗത്യം. അറിവിന്റെയും ആത്മവിശുദ്ധിയുടെയും അനിവാര്യത ഇത്രമേല് സമര്‍ഥിച്ച മറ്റൊരു ദര്‍ശനമില്ല. അറിവില്‍മതപരം, ഭൗതികം എന്ന വിവേചനവുമില്ല. അന്ധകാരത്തെ വിപാടനം ചെയ്യാന് പോരുന്നതെല്ലാം വിദ്യയാണ്. മനുഷ്യര് എല്ലാ അര്‍ഥത്തിലും അറിവിന്റെ ഉപാസകരാവണമെന്ന് ഇസ്‌ലാം നിര്‍ദേശിക്കുന്നു. വിദ്യ ദൈവോപാസന എന്ന നിലയില് കണ്ടതുകൊണ്ടാണ് ഇമാം ശാഫിഈ അടക്കമുള്ള മുന്‍ഗാമികളായ മുസ്‌ലിംകള് രാജ്യാന്തരീയ ദേശാടനം നടത്തിയപ്പോള് വിവിധ ജ്ഞാനവിജ്ഞാനങ്ങള് സ്വായത്തമാക്കിയതും ഗവേഷണങ്ങളുടെ പ്രവിശാലതയിലേക്ക് കടന്നുചെന്നതും.\nഇസ്‌ലാമിക ശരീഅത്തിന്റെ അടിസ്ഥാന സ്രോതസ്സായ ഖുര്‍ആന്റെയും ഹദീസിന്റെയും ജ്ഞാന മണ്ഡലത്തില് ഉന്നത ശീര്‍ഷനും അഗ്രസ്ഥാനിയുമായിരുന്നു ഇമാം ശാഫിഈ. ഒരാള് ആധികാരിക ഖുര്‍ആന് വ്യാഖ്യാതാവ് ആവണമെങ്കില്‍പത്തോളം വിഷയങ്ങളില് അവഗാഹം നേടണമെന്നാണ് ചട്ടം. ഭാഷ, വ്യാകരണം, പദവിന്യാസം, പദനിഷ്പത്തി, അര്‍ഥാലങ്കാരം, ഖുര്‍ആന് പാരായണ പാഠഭേദങ്ങള്, മുന്‍കാല നിയമങ്ങളെ ദുര്‍ബലപ്പെടുത്തുന്നതും (നാസിഖ്) ദുര്‍ബലപ്പെടുത്തപ്പെട്ടതുമായ സൂക്തങ്ങള് (മന്‍സൂഖ്), നബിചര്യ, കര്‍മശാസ്ത്രം എന്നിവയാണവ. ഇവയൊക്കെയും ചെറുപ്പം മുതലേ ഇമാം ശാഫിഈ സ്വായത്തമാക്കിയിരുന്നു. ഖുര്‍ആനില്‍നിന്ന്ആശയങ്ങള് പുറത്തെടുക്കാനും അതിന് അറബി ഭാഷയില് തെളിവുകള് അവതരിപ്പിക്കാനും ശാഫിഈയേക്കാളും കഴിവുള്ള ഒരു പണ്ഡിതനെ താന് കണ്ടിട്ടില്ലെന്ന് അബുല് ഹസന് അസ്സിയാദി പറയുന്നു.\nഖുര്‍ആന് സൃഷ്ടിവാദം (ഖല്‍ഖുല് ഖുര്‍ആന്)\nമുസ്‌ലിംലോക ചരിത്രത്തില് പലപ്പോഴായി പല തരത്തിലുള്ള ആഭ്യന്തര വെല്ലുവിളികളുണ്ടായിട്ടുണ്ട്. രാഷ്ട്രീയ ചേരിതിരിവുകളുടെയും പക്ഷപാതിത്വങ്ങളുടെയും സ്വാധീനത്താല് വിവിധ ചിന്താ പ്രസ്ഥാനങ്ങള് ഉടലെടുത്തു. ആ കാലചംക്രമണത്തിനിടയിലാണ് ഹിജ്‌റ മൂന്നാം നൂറ്റാണ്ടില് വിശുദ്ധ ഖുര്‍ആന് സൃഷ്ടിയാണോ അല്ലേ എന്ന സംവാദം ഉടലെടുക്കുന്നത്. സമൂഹവുമായി നേരിട്ട് ബന്ധമുള്ളതോ വിശ്വാസ, ആചാര, അനുഷ്ഠാന രംഗങ്ങളില് സ്വാധീനം ചെലുത്തുന്നതോ ആയിരുന്നില്ല ഈ ചര്‍ച്ചയെങ്കിലും അന്നത്തെ അബ്ബാസിയാ ഭരണാധികാരികളില് ചിലരുടെ സങ്കുചിതത്വവും പക്ഷപാതിത്വവും ആസ്ഥാന പണ്ഡിതന്മാരുടെ കൊള്ളരുതായ്മയും കാരണം ഒരു വൈജ്ഞാനിക ചര്‍ച്ച എന്നതിലുപരി അതൊരു ക്രമസമാധാന പ്രശ്‌നമായി മാറി. മാത്രമല്ല, ഒരേ വിശ്വാസ സംഹിതയില് വിശ്വസിക്കുന്നവര്‍ക്കിടയില് പരസ്പരം അവിശ്വാസ ആരോപണങ്ങള് വരെ ഉന്നയിക്കപ്പെടുകയുണ്ടായി.\nഖുര്‍ആന് അല്ലാഹുവിന്റെ അനാദിയായ വചനങ്ങളോ (കലാം) വിശേഷണമോ (സ്വിഫാത്ത്) അല്ലെന്നും അത് സൃഷ്ടിയാണെന്നും മുഅ്തസിലികള് വാദിച്ചു. എന്നാല് ഇമാം ശാഫിഈ അടക്കമുള്ള പണ്ഡിതന്മാര് അത്തരം വിതണ്ഡവാദത്തെ ശക്തിയുക്തം എതിര്‍ത്തു. അല്ലാഹുവിനോടുള്ള ധിക്കാരമായി അവരതിനെ വിലയിരുത്തി. അല്ലാഹു ചില ഗുണവിശേഷണങ്ങള് കൊണ്ട് തന്നെ വിശേഷിപ്പിച്ചിട്ടുണ്ട്. കഴിവ്, ഇഛ, ജ്ഞാനം, വചനം, കേള്‍വി, കാഴ്ച എന്നിങ്ങനെ. താന് അര്‍ശിന്മേലാണെന്ന് അവന് വര്‍ണിച്ചിരിക്കുന്നു (ഖുര്‍ആന് 20:5). തന്നെ പോലെ മറ്റൊരു വസ്തുവും ഇല്ല (ഖുര്‍ആന് 42:11). ഇതാണ് പൂര്‍വസൂരികളുടെ നിലപാട്. ഇതപ്പടി വിശ്വസിക്കാന് നാം ബാധ്യസ്ഥരാണ്. അതിനെ വിശദീകരിക്കാനോ വ്യാഖ്യാനിക്കാനോ നമുക്കാവില്ല. പ്രമാണവചനങ്ങളെ ബാഹ്യാര്‍ഥത്തില് ഗ്രഹിക്കുകയും സാക്ഷാല് വിവക്ഷ അല്ലാഹുവില് ഭരമേല്‍പിക്കുകയുമാണ് വേണ്ടത്. പൂര്‍വസൂരികള പോലെ ഖുര്‍ആന് അല്ലാഹുവിന്റെ കലാമാണെന്ന് (വചനം) മാത്രം പറയുന്നതിന് പുറമെ ഖുര്‍ആന് സൃഷ്ടിയല്ലെന്നുകൂടി ആ സത്യോപാസകന് പ്രഖ്യാപിച്ചു. ദൃഢബോധ്യമില്ലാതെ കേള്‍ക്കുന്നതിന്റെയും കാണുന്നതിന്റെയും പിന്നാലെ ഉഴറിപ്പോവരുതെന്നും അസത്യവും അബദ്ധധാരണകളും പ്രചരിപ്പിക്കാന് അത് കാരണമാകുമെന്നും ഇമാം ശാഫിഈ ഉണര്‍ത്തി.\nഇമാം ശാഫിഈയുടെ കാലത്ത് മുഅ്തസിലികളുടെ കാര്‍മികത്വത്തില് വളര്‍ന്നു വികസിച്ച ഒരു വൈജ്ഞാനികശാഖയാണ് ഇല്‍മുല്‍കലാം (വചനശാസ്ത്രം/ദൈവശാസ്ത്രം). തത്ത്വശാസ്ത്രപരമായ വീക്ഷണ കോണിലൂടെ ബൗദ്ധിക അടിത്തറയില്‍നിന്നുകൊണ്ടാണ് മുഅ്തസില അഖീദ ചര്‍ച്ച ചെയ്തിരുന്നത്. അവര് പ്രബലമായ ഹദീസുകളെ പോലും അവഗണിച്ച് ബൗദ്ധിക പ്രമാണങ്ങളെ ആധാരമാക്കി വിഷയങ്ങളില് തീരുമാനം കൈക്കൊണ്ടു. ഈ അതിവാദത്തെ ഇമാം ശാഫിഈ എതിര്‍ത്തു. വികലമായ സംവാദങ്ങള് വര്‍ജിക്കാന് ജനത്തോട് ആവശ്യപ്പെട്ടു. വിശ്വാസപരമായ കാര്യങ്ങളുടെ സ്ഥിരീകരണവും അവക്ക് തെളിവുകള് കണ്ടെത്തലും ഖുര്‍ആന്റെയും സുന്നത്തിന്റെയും മാതൃക അവലംബിച്ചുകൊണ്ടായിരിക്കണമെന്ന് അദ്ദേഹം നിര്‍ദേശിച്ചു.\nഅദ്ദേഹം പറയുന്നു: ''ഇല്‍മുല്‍കലാമിന്റെ വക്താക്കളെ ഈന്തപ്പനമട്ടല് കൊണ്ട് പ്രഹരിക്കുകയും ഒട്ടകപ്പുറത്ത് തലകീഴാക്കി ഇരുത്തി ജനമധ്യത്തിലൂടെ പ്രദക്ഷിണം ചെയ്യിക്കുകയും വേണം. ഖുര്‍ആനും സുന്നത്തും അവഗണിച്ചവര്‍ക്കുള്ള ശിക്ഷയാണിതെന്ന് വിളംബരം ചെയ്യണം.'' ഇല്‍മുല്‍കലാമിന്റെ വക്താക്കളെ പണ്ഡിതന്മാരായി പോലും അദ്ദേഹം പരിഗണിച്ചില്ല. ഇമാം ശാഫിഈ പറഞ്ഞതായി ശിഷ്യന് റബീഅ് ഉദ്ധരിക്കുന്നു: 'ഒരാള് തന്റെ കൈവശമുളള ഗ്രന്ഥങ്ങള് മറ്റൊരാള്‍ക്ക് വസ്വിയ്യത്ത് ചെയ്താല് അയാളുടെ പക്കലുളള ഇല്‍മുല്‍കലാം സംബന്ധമായ ഗ്രന്ഥങ്ങള് വസ്വിയ്യത്തില് ഉള്‍പ്പെടുകയില്ല.' അത്ര തീവ്രമായിരുന്നു ഇല്‍മുല്‍കലാം വക്താക്കളോടുള്ള അദ്ദേഹത്തിന്റെ നിലപാട്.\nസ്വര്‍ഗസ്ഥരായ വിശ്വാസികള് അല്ലാഹുവിനെ കാണുമെന്ന കാര്യത്തില് ഇമാം ശാഫിഈയും പൂര്‍വസൂരികളും പ്രമാണബദ്ധമായി ഏകോപിച്ചിരിക്കുന്നു. അല്ലാഹു പറയുന്നു: ''ചില മുഖങ്ങള് അന്ന് പ്രസന്നമായിരിക്കും. അവ സ്വന്തം നാഥനെ നോക്കുന്നു'' (ഖുര്‍ആന് 75: 22,23). നബിയില്‍നിന്ന് സുഹൈബ് നിവേദനം ചെയ്തതായി മുസ്‌ലിം ഉദ്ധരിക്കുന്നു: ''സ്വര്‍ഗാവകാശികളുടെ സ്വര്‍ഗപ്രവേശത്തോടെ അല്ലാഹു അവരോട് ചോദിക്കും: 'ഇതിനപ്പുറം വല്ലതും നിങ്ങള് ആഗ്രഹിക്കുന്നുണ്ടോ?' അവര് പറയും: 'നീ ഞങ്ങളുടെ മുഖങ്ങള് ധവളിമയാക്കിയില്ലേ, ഞങ്ങളെ സ്വര്‍ഗസ്ഥരാക്കുകയും നരകത്തില്‍നിന്ന് രക്ഷപ്പെടുത്തുകയും ചെയ്തില്ലേ.' തദവസരം തിരശ്ശീല നീക്കപ്പെടും. അപ്പോള് തങ്ങളുടെ നാഥനെ ദര്‍ശിക്കുന്നതിനേക്കാള് പ്രിയങ്കരമായതൊന്നും അവര്‍ക്ക് നല്‍കപ്പെട്ടിട്ടുണ്ടാവില്ല. അനന്തരം നബി ഓതി: 'നന്മ ചെയ്തവര്‍ക്ക് ഏറ്റം നല്ല പ്രതിഫലവും അതില് കൂടുതലുമുണ്ട്''(ഖുര്‍ആന് 10:26).\nഎന്നാല്, ഇതില്‍നിന്നും ഭിന്നമായ നിലപാടാണ് മുഅ്തസില സ്വീകരിച്ചത്. സൂറ അല്‍അന്‍ആമിലെ 'ദൃഷ്ടികള് അവനെ പ്രാപിക്കുന്നില്ല. അവനോ ദൃഷ്ടികളെ പ്രാപിക്കുന്നു (103) എന്ന സൂക്തത്തെ തെളിവാക്കി, സ്വര്‍ഗസ്ഥര്‍ക്ക് അല്ലാഹുവിനെ ദര്‍ശിക്കാന് ആവില്ലെന്ന് അവര് വാദിച്ചു. ഈ സൂക്തം ദര്‍ശനത്തെ നിഷേധിക്കുന്നുവെന്നും ദര്‍ശനീയനാകുമ്പോള് അവന് സൃഷ്ടിഗുണങ്ങളിലേക്ക് താഴുകയും പരിമിതനാവുകയും ചെയ്യുന്നു എന്നും ഇത് ദൈവത്തിന്റെ പദവിക്ക് ഇണങ്ങുന്നതല്ല എന്നതായിരുന്നു അവരുടെ ന്യായം. ഭൗതിക ലോകത്തെ മനുഷ്യ ദര്‍ശനത്തിന്റ കാര്യത്തില് ഇത് ന്യായം. എന്നാല് പരലോകത്ത് എത്തുന്ന മനുഷ്യരില് ഈ വിധി ചുമത്തുന്നത് ശരിയല്ല. കാരണം മരണാനന്തരം ഉയിര്‍ത്തെഴുന്നേല്‍ക്കുന്ന മനുഷ്യന് നശ്വരനായ ഭൗതിക മനുഷ്യനല്ല. അനശ്വരനായ ആത്മീയ മനുഷ്യനാണ്. പരലോക മനുഷ്യന്റെ ഗുണങ്ങളും സ്വഭാവങ്ങളും ഭൗതിക മനുഷ്യന്റേതായിരിക്കുകയില്ല. ഭൗതികപ്രകൃതിയുമായി അതിനെ താരതമ്യം ചെയ്യാന് തരമില്ല. പരലോകാനുഭവങ്ങള് വ്യത്യസ്തമായേക്കാം. അതിനാല് അല്ലാഹുവിനെ തീരെ ദര്‍ശിക്കാന് ആവില്ലായെന്നത് ഈ സൂക്തത്തിന്റെ വിവക്ഷയല്ല. ദൃഷ്ടികള്‍ക്ക് അവനെ സമഗ്രമായി ഉള്‍ക്കെള്ളാനാവില്ല എന്നേ ഇതിന് അര്‍ഥമുള്ളൂ.\nഇമാം ശാഫിഈയുടെ ഭാഷാ പ്രയോഗങ്ങള് ഭാഷാ, വ്യാകരണ വിജ്ഞാനീയങ്ങള്‍ക്ക് അവലംബാര്‍ഹമായ പ്രമാണമായി പണ്ഡിതലോകം അംഗീകരിച്ചു. ചെറുപ്പത്തിലേ ഭാഷാ ഭണ്ഡാരങ്ങളാല് സമ്പന്നമായ ഹുദൈല് ഗോത്രക്കാരോടൊപ്പം വര്‍ഷങ്ങളോളം താമസിച്ചതിനാല് അറബി ഭാഷയും സാഹിത്യവും സര്‍ഗാത്മകമായി അദ്ദേഹം ആര്‍ജിക്കുകയുണ്ടായി. ഇമാം ശാഫിഈയുടെ ജീവചരിത്രത്തിലെവിടെയും അദ്ദേഹം വ്യാകരണം (ഇല്‍മുന്നഹ്‌വ്) ഗുരുമുഖത്തു നിന്ന് പഠിച്ചതായി കാണുന്നില്ല. അക്കാലത്തെ ഭാഷാപടുക്കളും ഗുരുക്കളും അദ്ദേഹത്തിന്റെ ഭാഷ ശ്രവിക്കുകയും പരിശോധിക്കുകയും ചെയ്തിരുന്നെങ്കിലും വാക്യഘടനയിലോ പദപ്രയോഗത്തിലോ ഒരു സ്ഖലിതമെങ്കിലും കണ്ടെത്താന് അവര്‍ക്ക് സാധിച്ചിരുന്നില്ല. അറിവിന്റെ ഔന്നത്യത്തില് വിരാജിക്കുമ്പോഴും തന്നിലുള്ള അറിവിന്റെ അളവില് അദ്ദേഹം ഔദ്ധത്യം കാട്ടിയില്ല. സ്ഥല-കാല, ജ്ഞാന വ്യത്യാസത്തിനനുസരിച്ച് അറിവിന്റെ അളവിലും അഭിപ്രായങ്ങളിലും നയങ്ങളിലും മാറ്റം വന്നപ്പോള് തിരുത്തേണ്ടവ തിരുത്തി. പഴയ വിധികളൊക്കെയും റദ്ദാക്കുകയും പുതിയവ മാത്രം സ്വീകരിക്കണമെന്ന് നിര്‍ദേശിക്കുകയും ചെയ്തു.\nഹാരിസ് ബാലുശ്ശേരി: കോഴിക്കോട് ജില്ലയിലെ ബാലുശ്ശേരി സ്വദേശി. കാസര്‍കോട് ആലിയ അറബിക് കോളേജില് പഠനം. ഖത്തറില് ജോലി ചെയ്യുന്നു. കൃതികള്: ഖുര്‍ആനിലെ സ്വഹാബികള്, ജിന്നും മലക്കും പ്രമാണങ്ങളില്. ഇമെയില്: harisblsy@gmail.com